Πάνος Μεϊντάνης | Macedonian Ancestry\nPosts Tagged ‘Πάνος Μεϊντάνης’\nΟι Μακεδόνες στον αγώνα\nΤην ίδια εποχή, τον 17ο αιώνα, ξεσπά ο πόλεμος Βενετίας-Οθωμανικής Αυτοκρατορίας και ο Ενετός στρατηγός Μοροζίνι αποβιβάζεται στη Θάσο και κτυπάει το κάστρο της Καβάλας, πάλι ξεσηκώνονται οι Μακεδόνες. Τα τουρκικά ιστορικά έγγραφα αναφέρουν τρεις εξεγέρσεις Μακεδόνων. Πρώτα το 1646 οι κλέφτες της Δυτικής Μακεδονίας κτυπούν τη Φλώρινα και το Μοναστήρι. Μετά, το 1684 περίπου ξεχύνονται στους κάμπους από το Βέρμιο και τα Πιέρια. Τέλος, όταν στα 1689 ο στρατός των Αψβούργων προελαύνει μέχρι τα Βελεσσά της Βόρειας Μακεδονίας, εξεγείρονται οι δικοί μας πάλι στο Μοναστήρι, στη Φλώρινα, στην Αχρίδα, στο Μορίχοβο.\nΤο 1763 κατέρχεται στην Ελλάδα από την Αγία Πετρούπολη ο Σιατιστινός Γεώργιος Παπαζώλης, έμπιστος της Τσαρίνας Μεγάλης Αικατερίνης και λοχαγός της ανακτορικής φρουράς της, που επί πέντε χρόνια οργανώνει επανάσταση των Ελλήνων από τη Μακεδονία και την Ήπειρο μέχρι το Μοριά με ταυτόχρονη εισβολή ρωσικών δυνάμεων. Το 1770 ο Παπαζώλης καταπλέει στη Μάνη με δύο μοίρες του ρωσικού στόλου υπό τους αδελφούς Φιοντόρ και Αλεξέϊ Ορλώφ. Ξεσηκώνονται τα νησιά του Αιγαίου, ο Μοριάς, η Ρούμελη. Η Μακεδονία επαναστατεί. Την σαρώνουν επαναστατικά ανταρτικά σώματα κλεφτών και αρματολών Μακεδόνων, με επικεφαλής τους τον θρυλικό Ζιάκα στα Γρεβενά, τον Ζήτρο και τον Λάζο στον Όλυμπο, τον γερο-Βλαχάβα στα Χάσια. Εξαπολύονται νέες σφαγές από τα Τρίκαλα της Θεσσαλίας μέχρι την Έδεσσα της Μακεδονίας.\nΛίγο χρόνο αργότερα, το 1790, φτάνει στο Αιγαίο νέος ρωσικός στόλος με επικεφαλής τον Λάμπρο Κατσώνη, έμπιστο της Τσαρίνας Μεγάλης Αικατερίνης και του Ορλώφ, που διενεργεί αποβάσεις στα παράλια του Θερμαϊκού από το Λιτόχωρο μέχρι τα πρόθυρα της Θεσσαλονίκης. Επτά χρόνια αργότερα, το 1797, εισβάλλει στη Μακεδονία ο Αλή πασάς των Ιωαννίνων. Έχει αποσπάσει από την Υψηλή Πύλη ταυτόχρονα τα αξιώματα του Ρούμελη Βαλεσή και του Γενικού Επιθεωρητού του Δερβενίων, Ντερβενέτ Ναζίρ, με εξουσία σε όλες τις κλεισούρες των αρματολών. Έτσι υποτάσσει όλους τους άλλους πασάδες, κυριεύοντας τις πόλεις τους. Κτυπάει την Κοζάνη και τη Νάουσα, που ανθίστανται σκληρά αλλά πέφτουν. Λέει το Δημοτικό Τραγούδι:\nΟι επαναστατικές ταραχές πνίγονται στο αίμα των Μακεδόνων καθ’ όλο τον 18ο αιώνα. Αφανίζεται η Μοσχόπολη το 1769, που είχε ιδρύσει το πρώτο τυπογραφείο -ελληνικό φυσικά- στα Βαλκάνια. Τα κύματα της μακεδονικής προσφυγιάς φτάνουν μέχρι την Κωνσταντινούπολη και, γι’ αυτό ο Σουλτάνος με φιρμάνι του προς τους πασάδες και στον Ρούμελη Βαλεσή διατάζει να επιβληθεί ειρήνη και να συγκρατηθεί ο πληθυσμός στη Μακεδονία.\nΣτις αρχές του 19ου αιώνα, το 1806, εκρήγνυται νέος ρωσοτουρκικός πόλεμος. Πάλι οι Μακεδόνες ρίχνονται στον αγώνα με εστία τον Όλυμπο και την Ανατολική Μακεδονία. Οι περιώνυμοι Μακεδόνες οπλαρχηγοί του Ολύμπου και της Δυτικής Μακεδονίας κατεβαίνουν απ’ τα βουνά, αρματώνουν καράβια και γίνονται κουρσάροι στον Θερμαϊκό και στο Βόρειο Αιγαίο. Είναι οι Λαζαίοι, η φάρα του παπα-Θύμιου Βλαχάβα, ο τρομερός Νικοτσάρας και ο Γιάννης του Σταθά, γαμπρός του Μπουκουβάλα. Την ίδια εποχή χαλάστηκαν στο Μοριά οι Κολοκοτρωναίοι και ο Θεοδωράκης Κολοκοτρώνης, ο μετέπειτα θρυλικός Γέρος του Μοριά, διασώζεται και καταφεύγει στους αδελφούς του Βλάχους Μακεδόνες στον γερο-Όλυμπο, απ’ όπου για μερικά χρόνια επιδίδεται σε θαλασσομαχίες σαν κουρσάρος με τα μακεδονίτικα κουρσάρικα καράβια. Έτσι η Μακεδονία περιθάλπει αυτόν που επέπρωτο να αναδειχθεί με το σπαθί του και το ήθος ο Αρχιστράτηγος του Εικοσιένα.\nΤο γεγονός παραλείπεται συστηματικά αλλά είναι απόλυτα βεβαιωμένο. Τα κατορθώματά τους εξυμνεί το Δημοτικό Τραγούδι στα χείλη όλων των Ελλήνων:\nΟ Νικοτσάρας αποβιβάζεται στον Σταυρό της Χαλκιδικής και προελαύνει, μέσα από την Τουρκιά, προς τη Νιγρίτα και τη Ζίχνα έξω από τις Σέρρες με προορισμό να διασχίσει όλη τη Μακεδονία και τη Βαλκανική, να φτάσει στις ηγεμονίες της Βλαχίας πάνω από τον Δούναβη και να ενωθεί με τον προελαύνοντα ρωσικό στρατό. Τον αντιμετωπίζουν 8.000 Τουρκαλβανοί με τον Ισμαήλ μπέη των Σερρών, αλλά ο Νικοτσάρας με νυκτερινή έφοδο κάνει γιουρούσι και σπάζει τις γραμμές τους με το σπαθί στο χέρι. Ο Λαός τον τραγουδάει:\nΤα γεγονότα έχουν πάρει τον δρόμο τους -τον δρόμο της Ιστορίας. Στις 18 Φεβρουαρίου 1821 ο Αλέξανδρος Υψηλάντης, υπασπιστής του Τσάρου, διαπλέει τον Προύθο και φτάνει στο Ιάσιο της Μολδαβίας, όπου υψώνει τη σημαία της Επαναστάσεως από τον εξώστη του αρχοντικού που ανήκει στον Μακεδόνα Κωνσταντίνο Μπέλλιο, βαρώνο από το Μπλάτσι της Δυτικής Μακεδονίας. Υπασπιστής του Αλεξάνδρου Υψηλάντη είναι ο Γεώργιος Λασσάνης από την Κοζάνη. Αρχηγοί των επαναστατικών ελληνικών δυνάμεων υπό τον Υψηλάντη είναι δύο φημισμένοι Μακεδόνες πολέμαρχοι: ο Γεωργάκης Ολύμπιος από το Λιβάδι του Ολύμπου και ο Γιάννης Φαρμάκης από το Μπλάτσι.\nΣτο Δραγατσάνι παρατάσσεται ο Ιερός Λόχος με διοικητή τον χιλίαρχο Γ. Λασσάνη. Τον απαρτίζουν έφηβοι Έλληνες, κατά το πλείστον Μακεδόνες, όλοι φοιτητές στις ελληνικές Ηγεμονικές Ακαδημίες του Βουκουρεστίου και του Ιασίου. Παρατάσσονται και πέφτουν μέχρις ενός. Όταν ο Υψηλάντης περνάει τα σύνορα και παραδίδεται στους Αψβούργους, τον ακολουθεί πιστός μέχρι θανάτου ο Λασσάνης. Μένει έξη χρόνια φυλακισμένος μαζί με τον Πρίγκηπα στο φρούριο Μόχατς. Μετά την αποφυλάκισή τους τον ακολουθεί στη Βιέννη όπου ο Υψηλάντης πεθαίνει το 1828 και, τότε, ο Λασσάνης κατέρχεται στη μαχομένη Ελλάδα υπηρετώντας την Πατρίδα μέχρι το τέλος.\nΕν τω μεταξύ οι δύο Μακεδόνες πολέμαρχοι του Υψηλάντη συνεχίζουν τον αγώνα τους στις Ηγεμονίες όλο το καλοκαίρι. Ο επίλογος γράφεται στα Καρπάθια, στο Μοναστήρι του Σέκου. Ο Γεωργάκης Ολύμπιος, όταν πια η αντίσταση έχει καταρρεύσει μαζί με το οχυρό υπό τα στίφη των αντιπάλων, βάζει φωτιά στα τόπια και ανατινάζεται ζωντανός μαζί με τους φίλους και τους εχθρούς. Είναι το πρώτο ελληνικό ολοκαύτωμα του Εικοσιένα. Και είναι μακεδονικό. Θα ακολουθήσουν και άλλα, στη Νιάουστα και στην Κασσάνδρα. Ο Γιάννης Φαρμάκης πιστεύει στην μπέσα των Τούρκων και παραδίδεται. Στέλνεται στην Κωνσταντινούπολη, όπου τον γδέρνουν ζωντανό.\nΣτο Μοριά στήνονται τα πρώτα τρόπαια κατά βαρβάρων και πέφτει η Τριπολιτσά. Η Ρούμελη έχει γίνει πεδίο αγώνα και νίκης απ’ άκρη σ’ άκρη. Το Μεσολόγγι ελευθερώνεται και πορεύεται προς τη μοίρα του ως ιερόν σφάγιον. Τα νησιά του Αιγαίου ανοίγουν τις στέρνες με τα φλωριά, ανοίγει και ο στόλος πανιά. Το Γένος μεθάει με τ’ αθάνατο κρασί του Εικοσιένα. Ένας Μακεδόνας είναι ήδη εκεί, ο Νικόλαος Κασομούλης, και βλέπει και καταγράφει. Θα είναι ο αυθεντικός ιστορικός του Μεγάλου Αγώνα -και ταυτόχρονα ο πολεμιστής. Στην Τριπολιτσά ικετεύει να του δώσουν μια μερίδα πολεμικά λάφυρα για την επανάσταση στη Μακεδονία. Δεν του δίνουν ούτε ένα τουφέκι.\nΗ Μακεδονία, βαριά φορτωμένη στρατεύματα των Οθωμανών, εισέρχεται στον Αγώνα. Είναι η σπονδυλική στήλη της Αυτοκρατορίας και η μοναδική γέφυρα του οθωμανικού στρατού προς τη Νότιο Ελλάδα γιατί το Αιγαίο ελέγχει ο ελληνικό στόλος. Πρέπει, συνεπώς, να συγκρατήσει με το κορμί της τις οθωμανικές στρατιές που ο Σουλτάνος πέμπει για να καταπνίξουν την Εθνεγερσία στη Ρούμελη και στον Μοριά. Αυτοθυσιάζεται αλλά διασώζει την Εθνεγερσία των Νοτίων Ελλήνων αδελφών της. Ο αγώνας της, από τη φύση των πραγμάτων, πραγματώνεται σε τρία αλλεπάλληλα στάδια. Στο πρώτο στάδιο επαναστατεί η Χαλκιδική, το Άγιον Όρος και η λεπτή ενδοχώρα από τη Θεσσαλονίκη και τον Λαγκαδά μέχρι τα παράλια του Στρυμονικού κόλπου και τη Νιγρίτα. Στο δεύτερο στάδιο επαναστατεί η Νιάουστα, το 1822, κι όλη η περιοχή της. Στο τρίτο στάδιο οι Μακεδόνες μάχονται στη Νότια Ελλάδα μέχρι την τελική νίκη. Πολεμούν και πέφτουν στο Μεσολόγγι και στα Ψαρά, στην Εύβοια και στο Τρίκερι, στη Ρούμελη και στο Μοριά, μέχρι την Κρήτη.\nΟ Εμμανουήλ Παππάς παίρνει το καράβι για τραβήξει στην Ύδρα, αλλά στον δρόμο δεν αντέχει η μεγάλη καρδιά του· σπάζει, και πεθαίνει εν πλω. Οι τέσσερις ενήλικοι γιοι του συνεχίζουν τον Αγώνα στη Ρούμελη και το Μοριά. Από τους τέσσερις πέφτουν στον Αγώνα οι τρεις. Ο Ιωάννης πέφτει στο Μανιάκι στο πλευρό του Παπαφλέσσα. Ο Αθανάσιος αιχμαλωτίζεται πολεμώντας στην Αταλάντη και αποκεφαλίζεται στη Χαλκίδα. Και ο Νικόλαος πέφτει στο Καματερό.\nΈτσι τραγουδάει ακόμη, στα δημοτικά μοιρολόγια του, ο μακεδονικός Ελληνισμός την καταστροφή. Παρ’ όλα αυτά ο Εμπού Λουμπούτ πασάς δεν κατορθώνει να κατέλθει στη Ρούμελη. ΄Ολο το καλοκαίρι του 1822 μένει καθηλωμένος στη Μακεδονία την οποία συνεχίζει να αφανίζει συστηματικά. Ο Φρανσουά-Μαρί Μποτύ, Πρόξενος της Γαλλίας στη Θεσσαλονίκη, σημειώνει στις 9 Ιουλίου 1822:\nΣτο Μεσολόγγι, αντίκρυ στον Ιμπραήμ, ελεύθεροι πολιορκημένοι παρατάχθηκαν στις τάπιες οι Μακεδόνες και, όσοι δεν έπεσαν, πήραν μέρος στην Έξοδο, που δεν έχει το προηγούμενό της στην παγκόσμια Ιστορία. Ο Νικόλαος Κασομούλης, ο ιστορικός της Επαναστάσεως, ήταν εκεί στο Μεσολόγγι με τον αδερφό του, γραμματικός του καπετάν Νικόλα Στορνάρη. Γράφει:\nΣτα Ψαρά το μέγιστο μέρος των υπερασπιστών αποτελούσαν οι Μακεδόνες στεριανοί αποφασισμένοι που είχαν φτάσει στο να το κρατήσουν με κάθε θυσία νησί. Οι θαλασσινοί μπήκαν στα πλεούμενά τους και εγκατέλειψαν το νησί. Οι Μακεδόνες θυσιάσθηκαν όλοι. Μακεδόνες είναι τα λαμπρά παλληκάρια που τιμά ο εθνικός ποιητής:\nΠαντού όπου δόθηκε μεγάλη, κρίσιμη μάχη, παντού όπου στάθηκε η Δόξα και η Ιστορία, εκεί ήσαν πάντοτε Μακεδόνες: στο Μανιάκι και στο Μεσολόγγι, στο Φάληρο της Αθήνας και στα Ψαρά. Παντού όπου Ελλάδα, εκεί και Μακεδονία. Ο Σπυρίδων Τρικούπης αναφέρει με ευγνωμοσύνη πως ο μόνος που κατήλθε επιτυχώς και ανέκοψε την καταστροφική πορεία του Ιμπραήμ πασά στο Μοριά ήταν ο γερο-Καρατάσος, που νίκησε τους Αιγυπτίους στον Σχοινόλακκο της Μεσσηνίας.\nΌταν μετά τόσο μακεδονικό αίμα ιδρύθηκε το πρώτο ελεύθερο Ελληνικό Κράτος οι Μακεδόνες αγωνιστές κηρύχθηκαν ετερόχθονες. Έτσι δεν είχαν δικαίωμα στις εθνικές γαίες που οι ίδιοι είχαν ποτίσει με το αίμα τους και είχαν σπείρει με τους νεκρούς τους. Έμειναν μόνοι χωρίς μια σπιθαμή τόπο, δίχως εστία, μακριά απ’ τον γενέθλια γη τους. Αργότερα ο Βασιλιάς Όθων τους παρεχώρησε έναν τόπο στην Αταλάντη να ζήσουν. Εκεί ο Μακεδών βαρώνος Κωνσταντίνος Μπέλλιος από το Μπλάτσι τους έκτισε με δικό του χρήμα τον οικισμό που αυτοί τον ονόμασαν Νέα Πέλλα. Υπασπιστής του Όθωνος ορίσθηκε ο Τσάμης Καρατάσος.\nΠηγή: ΕΤΑΙΡΕΙΑ ΜΑΚΕΔΟΝΙΚΩΝ ΣΠΟΥΔΩΝ – SOCIETY FOR MACEDONIAN STUDIES\nΣημείωση: Οι επισημάνσεις είναι από την σελίδα “Βλαχόφωνοι”.\nΑρχική πηγή: Βλαχόφωνοι\nCategories: Ιστορικά, Νέα από το Maccunion Tags: Απόστολος Βακαλόπουλος, Αραβαντινός, Αχρίδα, Βλαχόφωνοι, Γεώργιος Παπαζώλης, Δον Χουάν ο Αυστριακός, Ε.Μ.Σ., Εταιρεία Μακεδονικών Σπουδών - (ΕΜΣ), ΕΜΣ, Εβλιγιά Τσελεμπή, Ζήτρος, Ζιάκας, Ιερός Λόχος, Ιερή Συμμαχία, Καϊλάρια, Λάζος, Μεγάλη Αικατερίνη, Μορίχοβο, Μοριάς, Ναυμαχία του Λεπάντε, Πάπας, Πάπας της Ρώμης, Πάνος Μεϊντάνης, Σάκρα Λίγκα, Υψηλή Πύλη, maccunion


Σάντος: «Δεν έχω αποφασίσει ακόμα» | Onsports.gr\nhome ΠοδόσφαιροΕθνικές ΟμάδεςΑνδρώνΣάντος: «Δεν έχω αποφασίσει ακόμα» Κοινοποιήστε\nΣάντος: «Δεν έχω αποφασίσει ακόμα»\tΣυντάκτης: Onsports Team\nΔημοσίευση: Κυριακή, 30 Οκτωβρίου 2011 09.54\nΑνοικτό το ενδεχόμενο ακόμα και να αποσυρθεί από την προπονητική, άφησε ο Φερνάντο Σάντος ερωτηθείς σχετικά με το μέλλον του, υποστηρίζοντας παράλληλα στον πορτογαλικό Τύπο πως δεν έχει αποφασίσει σχετικά με την πρόταση ανανέωσης που έχει δεχθει από την ΕΠΟ. Κάτι ωστόσο που θα κάνει σίγουρα πριν το Euro 2012.\tΟ ομοσπονδιακός τεχνικός της Εθνικής Ελλάδας παραχώρησε συνέντευξη στην εφημερίδα της πατρίδας του «Correio da Manha», όπου μεταξύ άλλων αναφέρθηκε στη σχέση του με τη χώρα μας, στο έργο του Ζεσουάλδο Φερέιρα στον Παναθηναϊκό, αλλά και στην οικονομική κρίση Αναλυτικά οι δηλώσεις του Φερνάντο Σάντος:\n-Πώς έχει επηρεάσει η οικονομική κρίση το ελληνικό ποδόσφαιρο; «Η κρίση είναι αισθητή γιατί επηρεάζει τον κόσμο. Οι παίκτες και οι προπονητές δεν είναι λιγότερο πολίτες από τους υπόλοιπους. Έχουν οικογένειες και φίλους που περνούν δύσκολες καταστάσεις. Στο ποδόσφαιρο, η οικονομική κρίση έχει επηρεάσει τα πράγματα και δημιουργεί προβλήματα στους συλλόγους. Έχω την ίδια ανησυχία κι εγώ».\n-Η Ελλάδα έχει παίξει με τη Βοσνία. Έχετε να δώσετε κάποια συμβουλή στον Πάουλο Μπέντο εν όψει των μπαράζ της Πορτογαλίας; «Ο κόουτς έχει μελετήσει πολύ καλύτερα από μένα τη Βοσνία. Είναι μια ομάδα που έχει βελτιωθεί πολύ σε σχέση με τα προ διετίας παιχνίδια που κέρδισε η Πορτογαλία. Χρειάζεται προσοχή στους Τζέκο, Μισίμοβιτς και Πιάνιτς, που είναι καλοί παίκτες. Η Πορτογαλία είναι καλύτερη, αλλά όλα θα εξαρτηθούν από το πώς θα παρουσιαστούν οι δύο ομάδες σε αυτά τα δύο παιχνίδια».\n-Έχετε σκεφτεί το ενδεχόμενο να αντιμετωπίσετε την Πορτογαλία στα τελικά του Euro 2012; «Αν συμβεί κάτι τέτοιο, ελπίζω να είναι μόνο στον τελικό. Δεν θέλω να αντιμετωπίσουμε νωρίτερα την Πορτογαλία. Πριν από τον αγώνα θα είναι περίεργο συναισθηματικά για μένα να ακούσω και τους δύο εθνικούς ύμνους. Τον έναν της πατρίδας μου και τον άλλο της χώρας στην οποία εργάζομαι, στην οποία είμαι χαρούμενος και που ο κόσμος με έχει υποδεχτεί πολύ καλά».\n-Πώς βλέπετε την παρουσία του Ζεσουάλδο Φερέιρα στον Παναθηναϊκό; «Κάνει πολύ καλή δουλειά. Δεν ήταν εύκολα τα πράγματα, γιατί ο Παναθηναϊκός είχε πολλά προβλήματα, αλλά μετά από ένα χρόνο προσαρμογής, είναι πρώτος μαζί με τον Ολυμπιακό. Βλεπόμαστε σχεδόν κάθε εβδομάδα, όποτε είμαι στην Αθήνα».\n-Ποιος είναι ο καλύτερος Έλληνας παίκτης σήμερα; «Δεν θα πω. Είμαι προπονητής…».


Οκκάς: «Ο Μπεργκ και ο Τιμούρ θυμούνται τα περσινά…» | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΟκκάς: «Ο Μπεργκ και ο Τιμούρ θυμούνται τα περσινά…»\nΟκκάς: «Ο Μπεργκ και ο Τιμούρ θυμούνται τα περσινά…»\nΟ Γιάννης Οκκάς μίλησε στην εκπομπή «Βάλε ένα γκολ» του Active με τον Ιάκωβο Κακουρή και Πανίκο Θεοδοσίου και το μεγαλύτερο μέρος αναλώθηκε φυσικά στο αποψινό ντέρμπι Ομόνοιας-Ανόρθωσης (20:00). Έχοντας φορέσει τη φανέλα και των δύο στο παρελθόν, κρίθηκε κατάλληλος να καταθέσει την άποψή του. Αναφέρθηκε στην περσινή διακοπή του πρωταθλήματος και στην κατάσταση των δύο ομάδων, ενώ δεν δίστασε να προβλέψει ποιοι θα σκοράρουν και το σκορ του αγώνα.\nΤο παιχνίδι Γιάννη είναι ζόρικο και για τις δυο ομάδες αναμφίβολα. Υπάρχει η κόντρα που έχει δημιουργηθεί από πέρσι, περνά στους παίκτες ή είναι παραμύθι δικό μας και για τους οπαδούς.\nΘα πω ειλικρινά, τον καιρό μας περνούσε. Τώρα δε μπορώ να πω με σιγουριά ότι θα το θυμάται ο… ποιος να πω τώρα;\nΟ Ασάντε ή ο Μίχα που δεν έχουν ιδέα τι είναι αυτό το πράμα;\nΝαι, ακριβώς. Θα το θυμάται ο Κούσουλος; Ναι, θα το θυμάται. Έχει χαθεί το κυπριακό στοιχείο. Πλέον δεν είναι το ίδιο, δεν μπορώ να φανταστώ ότι είναι το ίδιο. Κάποιο το σκέφτονται, κάποιο όχι.\nΓιάννο, οι δύο προπονητές σκέφτονται περισσότερο αυτό που έγινε στην προηγούμενη σεζόν; Ότι δεν τελείωσε το πρωτάθλημα, η Ομόνοια βρέθηκε στην πρώτη θέση, με τους ίδιους βαθμούς η Ανόρθωση στη δεύτερη θέση. Οι προπονητές το έχουν στο μυαλό τους και λειτουργεί σαν άτυπη ρεβάνς;\nΠιστεύω ναι. Ο Τιμούρ σίγουρα το σκέφτεται, είμαι σίγουρος. Έχει τοποθετηθεί για το περσινό σταμάτημα του πρωταθλήματος και δεν το χωνεύει. Είναι κάτι που αντιλαμβάνεστε, να είσαι στη δεύτερη θέση και με ένα κρούσμα την ημέρα σταματήσαμε το πρωτάθλημα. Είναι ένα παράπονο. Τι να λέμε τώρα; Είναι κρίμα και άδικο να τελειώνουν τα παιχνίδια με τέτοιο τρόπο. Ο Τιμούρ σίγουρα το σκέφτεται.\nΚαλά ο Μπεργκ μπορεί να το σκέφτεται περισσότερο από όλους, το έχει πει 100 φορές σε δημόσιες τοποθετήσεις του. Το επικαλείται συνέχεια και ο Χένινγκ Μπεργκ…\nΆρα το σκέφτονται σίγουρα…\nΤο σκέφτονται υπό την έννοια ότι θα μπορούσαν να κερδίσουν κάτι το οποίο έμεινε στη μέση και πήγε να δημιουργηθεί κόντρα με τις συνεχείς αναφορές «είμαστε πρωταθλητές» κλπ. Αυτά παίζουν ρόλο πραγματικά στην εξέλιξη ενός παιχνιδιού;\nΣτα αποδυτήρια, είναι μια πολιτική να του πούμε, που συνήθιζα να κάνω και εγώ με τους μικρούς της εθνικής. Έπρεπε να βρούμε μια φόρμουλα, πέραν της τακτικής, δύο-τρία λεπτά προτού βγούμε στο γήπεδο να βρούμε τρόπο να τους εμψυχώσουμε για να βγουν παθιασμένα. Να τους δώσουμε κίνητρο. Ίσως το κίνητρο για το συγκεκριμένο παιχνίδι να είναι «θυμηθείτε πέρσι ότι μπλα μπλα μπλα». Έτσι το βλέπω, πέρα από αυτό, στον αγωνιστικό χώρο θα μιλήσει η τακτική και το βάθος.\nΕσένα ποιος ήταν ο προπονητής που σε ενέπνεε;\nΔύο ήταν οι δύο προπονητές, οι αγαπημένοι μου που έκανα χρόνια. Ο Ντούσαν Μπάγεβιτς σε ενέπνεε διαφορετικά. Όλη την εβδομάδα σε εμπνέει, ήταν το πλεονέκτημά του. Ο Άγγελος Αναστασιάδης, ναι, το είχε αυτό. Να σας πω και κάτι συγκεκριμένο, στην ομιλία στο ξενοδοχείο προτού παίξουμε με την Ιρλανδία, θα γελάτε τώρα, μας είπε ότι αν είστε σοβαροί θα τους ρίξετε πέντε γκολ. Και νικήσαμε 5-2 και κοιτούσαμε ο ένας τον άλλον\nΠοιος από τους δύο προπονητές μπορεί σήμερα να πει στους παίκτες του αν το πιστέψετε να φτάσετε στην πεντάρα;\nΕ, νομίζω ότι ο Τιμούρ είναι πιο παθιασμένος. Αν πρέπει να πω κάποιον…\nΔεν μιλάμε για θέμα πάθους. Αν μπορεί κάποια ομάδα να ρίξει πεντάρα\nΔεν νομίζω να το σκεφτεί κάποιος\nΔεν είσαι της φιλοσοφίας ότι ξεκινώντας ποδοσφαιρικός αγώνας δεν ξέρεις τι θα γίνει; Πόσα παιχνίδια έχουν αρχίσει σαν ντέρμπι και τελειώνουν με τεσσάρες;\nΓια το συγκεκριμένο αγώνα, άσε που πιστεύω ότι το σκορ και ο αγώνας θα είναι πολύ κλειστός, είναι καλά να μπορείς να πεις κάποιες κουβέντες, αλλά σε τέτοια ματς το υπερβολικό πάθος μπορεί αν γυρίσει μπούμερανγκ. Οι δύο ομάδες θέλουν πολύ τη νίκη, είναι ντέρμπι που σίγουρα δεν θέλουν να το χάσουν. Και η ισοπαλία δεν θα ήταν καταστροφική.\nΝομίζω ότι από εκεί ξεκινά. Δεν θέλει κανείς να το χάσει, όχι για τη βαθμολογία. Περισσότερο γι’ αυτό που θα ακολουθήσει;\nΚοιτάξετε, μιλάμε για τα σημερινά δεδομένα, γιατί κάθε δυο-τρεις αγωνιστικές αλλάζουν. Και επειδή είμαστε ένας λαός που λέμε «α, θα το πάρει αυτός το πρωτάθλημα», αλλά μετά από δύο ή τρεις εβδομάδες αλλάζουμε ξανά και ξανά, πιστεύω ότι σήμερα είναι πιο πολύ να μην το χάσουν. Το θέμα είναι ότι η Ανόρθωση έρχεται από κάποια αρνητικά αποτελέσματα, η Ομόνοια αν εξαιρέσουμε το τελευταίο ματς με την Καρμιώτισσα δεν έχει φτάσει στο επιθυμητό επίπεδο…\nΣτα τελευταία παιχνίδι η Ομόνοια έχει ανέβει…\nΠαίζει καλύτερα από το ξεκίνημα, αλλά πιστεύω ότι ο κόσμος της περιμένει μια Ομόνοια να επιβάλλει όχι μόνο το ρυθμό, αλλά και το σκορ, να μην πηγαίνει με την ψυχή στο στόμα και με το VAR την τελευταία στιγμή να κινδυνεύει να χάσει το παιχνίδια. Αντιλαμβάνεστε… Είναι μεγάλη ομάδα, θέλει να πάρει το πρωτάθλημα, ο κόσμος θέλει να παίρνει τα παιχνίδια πιο εύκολα, πιο νωρίς.\nΑυτά τα σκαμπανεβάσματα στην απόδοσή τους είναι φυσιολογικά; Είδαμε την Ομόνοια για παράδειγμα σε πέντε παιχνίδι να φουντώνει και με την Ευρώπη είχε εννιά ματς να νικήσει. Ξ Ανόρθωση τελευταία δυσκολεύεται να σκοράρει, να αναπτυχθεί, να κάνει ευκαιρίες. Όλα αυτά τι μπορεί να σημαίνουν;\nΕίναι πολλά που μπορούν να σημαίνουν. Επειδή μπορεί αν μιλάμε για την Ομόνοια και την Ανόρθωση, σίγουρα δεν παίζουν μόνες τους. Είδαμε να δυσκολεύονται απέναντι σε ομάδες από τη δεύτερη εξάδα. Τώρα τα εσωτερικά του καθενός δεν μπορούμε να τα αναπτύξουμε 100%, θα είναι σαν να κάνουμε πρόβλεψη, αλλά πιστεύω η διαχείριση της Ομόνοιας, η Ευρώπη, οι μικροί, ίσως να της στοίχησε κάπως. Δεν μπορείς να πάρεις πρωτάθλημα με τρεις 17χρονους-18χρονους σε κάθε παιχνίδι. Για να είμαστε και δίκαιοι, θέλουμε να παίζουν οι μικροί, αλλά να ξέρουμε και ποια είναι η πραγματικότητα. Η Ομόνοια δεν έχει περιθώριο να χάσει το πρωτάθλημα. Κάπου εκεί, είναι διαχείριση. Τώρα η Ανόρθωση έχει πάρα πολύ καλό ρόστερ, έχει λείψει ένας πολύ σημαντικός παίκτης, ο Οκριασβίλι. Υπάρχει ένας άνθρωπος-κλειδί τέλος πάντως. Είναι πολλά που μπορείς να πεις. Είναι διαχείριση.\nΜονολεκτικά, ποιο θα σκοράρουν σήμερα. Ποιος έχει πιθανότητες να σκοράρει από τους γηπεδούχους και από τους φιλοξενούμενους;\nΟ Κακουλλής θα παίξει;\nΕγώ πιστεύω ότι θα σκοράρει. Από εκεί και πέρα, ο μοναδικός επιθετικός είναι ο Κβιλιτάια.\nΤο τελικό σκορ;


ΤΟ ΔΗΛΙΟΝ: Γιατί είμαι φανατικός φιλοευρωπαϊστής\nΓιατί είμαι φανατικός φιλοευρωπαϊστής\nΌποιοι κι αν είναι οι λόγοι για την ένταξη της Βρετανίας στην Ε.Ε., εγώ κατέληξα την προηγούμενη εβδομάδα ότι αποκλείεται να είναι οικονομικοί. Μήπως έγινα κι εγώ ευρωσκεπτικιστής; Τουναντίον. Παραμένω αμετανόητος φανατικός υπερασπιστής της Ε.Ε.\nΔιαφέρω, όμως, από πολλούς φιλοευρωπαίους στη Βρετανία επειδή απλούστατα δεν θεωρώ ότι υπάρχει οικονομικό επιχείρημα γι' αυτήν τη θέση ή μάλλον διότι θεωρώ ότι δεν υπάρχει κανένα λογικό επιχείρημα. Σε αυτό το θέμα συμπεριφέρομαι μάλλον σαν 6χρονο παιδί. Θέλω την Ε.Ε. απλώς επειδή τη θέλω. Ίσως να είναι θέμα κουλτούρας, ίσως επειδή ως ξένη γλώσσα στο σχολείο επέλεξα τα\nΛατινικά, ίσως επειδή ταξίδεψα στο εξωτερικό στα νεανικά μου χρόνια, ή ίσως να με επηρεάζει ακόμα μία γνωριμία που έχει ξεχαστεί εδώ και χρόνια. Δεν έχω ιδέα. Ό,τι και να με έκανε φιλοευρωπαίο πριν από μερικές δεκαετίες, σίγουρα δεν ήταν η προσδοκία για οφέλη στην παραγωγικότητα από την ενιαία αγορά.\nΥπάρχει μεγάλη διαφορά στο γιατί είμαστε αυτοί που είμαστε και στο πώς δικαιολογούμε αυτήν τη θέση μας αργότερα. Στη δεκαετία του 1980, οι φιλοευρωπαίοι μπορούσαν να αποστομώσουν έναν ευρωσκεπτικιστή μέσα σε λίγα λεπτά με το ακλόνητο επιχείρημα ότι η Ε.Ε. έφερε την ειρήνη. Ποιος θα μπορούσε να είναι ενάντια στην ειρήνη; Με τον καιρό, το επιχείρημα αυτό δεν ήταν αρκετό και τότε οι φιλοευρωπαίοι στράφηκαν στην οικονομική επιχειρηματολογία.\nΣτα τέλη της δεκαετίας του 1980, επιδείκνυαν σοβαροφανείς έρευνες βάσει των οποίων ήταν αδιαμφισβήτητο ότι η ενιαία αγορά θα έφερνε άνοδο του ΑΕΠ κατά 2%. Ποιος είναι ενάντια σε περισσότερα πλούτη; Βεβαίως, όλα ήταν χαζομάρες, αλλά αρκετά πειστικά για κάποιο χρονικό διάστημα.\nΌταν ξεκίνησε η συζήτηση για το ευρώ, έγινε ακριβώς το ίδιο. Μόνο με οικονομικά επιχειρήματα δεν μπορούσε να δικαιολογήσει κανείς το ευρώ. Αυτό, όμως, δεν σταμάτησε τους υποστηρικτές του. Η Ιστορία της Ε.Ε. βρίθει οικονομικών λαθών. Θυμάστε τον μηχανισμό συναλλαγματικών ισοτιμιών;\nΌταν υποτιμάς την ένταξη στην Ε.Ε. μόνο σε οικονομική συζήτηση, τότε είναι βέβαιο ότι θα καταλήξεις στο σημείο όπου βρίσκεται τώρα η Βρετανία. Εάν σχηματίσεις άποψη για την Ε.Ε. στη βάση μιας ανάλυσης εσόδων-εξόδων, τότε μπορεί να καταλήξεις στο ότι δεν υπάρχουν πλεονεκτήματα. Αυτό είναι ακόμη πιο έντονο για όσους προέρχονται από μία μεγάλη χώρα με συγκριτικά μικρή βιομηχανική βάση, που είναι καθαρός χρηματοδότης του ευρωπαϊκού προϋπολογισμού, ενώ παραμένει εκτός ευρωζώνης. Δεν είναι τυχαίο, για παράδειγμα, ότι έχουμε αυτήν τη συζήτηση στη Βρετανία και όχι στο Βέλγιο.\nΟι φιλοευρωπαίοι πληρώνουν το τίμημα επειδή δεν έδωσαν σημασία στα μη ορθολογικά επιχειρήματα για την ένταξη. Εάν βασιστεί κανείς μόνο στον ορθολογισμό, τότε θα δει ότι για την κοινή γνώμη η ένταξη σε μία συμμαχία δείχνει λογική μόνο όταν τα πλεονεκτήματα είναι σαφή και εγκαταλείπει τη συμμαχία όταν τα επιχειρήματα δεν είναι συγκεκριμένα. Χωρίς συναισθηματισμούς, είναι πολύ δύσκολο να υπερασπιστεί κανείς την Ε.Ε. ως θεσμικό πλαίσιο που θα κρατήσει εσαεί.\nΓιατί λοιπόν επέτρεψαν οι φιλοευρωπαίοι να εγκλωβιστούν σε αυτήν την παγίδα κάλπικης λογικής; Πιστεύουν πραγματικά ότι η ενιαία αγορά έφερε αυτά τα οφέλη; Είναι άραγε τόσο υπέροχο για το City του Λονδίνου να γίνει το χρηματοοικονομικό κέντρο κάποιου άλλου; Ή μήπως πιστεύει κανείς ότι θα μπορούσε να σχηματίσει όλη την Ευρώπη με το καλούπι της Θάτσερ ή του Μπλερ;\nΕνδεχομένως οι φιλοευρωπαίοι να κατέληξαν πριν από καιρό στο ότι ο καλύτερος τρόπος να κερδίσουν τη μάχη ενάντια στους ευρωσκεπτικιστές θα ήταν να φανούν ρεαλιστές. Έτσι, απέφυγαν τη συζήτηση για ευρωπαϊκή ολοκλήρωση, την κοινή υπηκοότητα και όλα τα τελετουργικά που μπορεί να βρει κάποιος στους προάγγελους των ευρωπαϊκών συνθηκών. Αυτές οι σκέψεις, όμως, είχαν σημασία. Όχι με τη νομική έννοια, αλλά επειδή εκφράζουν ένα συναίσθημα και οδηγούν σε μία κατεύθυνση. Εάν δεν μοιράζεται κανείς αυτό το συναίσθημα, τότε είναι πιθανότερο να συμφωνήσει στο διαζύγιο, καθώς δεν υπάρχει πλέον το όραμα για ένα κοινό πεπρωμένο.\nΓι' αυτόν τον λόγο θα ήμουν πολύ προσεκτικός στην ανάγνωση των συμπερασμάτων από την πρόσφατη δημοσκόπηση του Pew Research, η οποία δείχνει ότι η κοινή γνώμη είναι ακόμα λιγότερο θετική για την Ε.Ε. στη Γαλλία από ό,τι στη Βρετανία. Μη νομίσετε ότι και οι Γάλλοι είναι έτοιμοι να βγουν εκτός Ε.Ε. Είναι σαφές ότι ο ευρωσκεπτικισμός αυξάνεται και στη Γαλλία, αλλά η στήριξη της Ε.Ε. και των θεσμών της έχουν πιο βαθιές συναισθηματικές ρίζες . Η Γαλλία ήταν ιδρυτικό μέλος της Ε.Ε. Μέσω του ευρώ και του ευρωπαϊκού διαβατηρίου η Ε.Ε. έγινε μέρος της καθημερινότητας.\nΥπάρχει ένας σαφής και υπαρκτός κίνδυνος οι Ευρωπαίοι να στραφούν μακριά από την Ευρώπη εάν συνεχιστεί το μπαράζ των κακοδιαχειρίσεων στην κρίση. Το κοινό αίσθημα στη Βρετανία, όμως, απέχει πολύ από εκείνο στην ηπειρωτική Ευρώπη.\nΕάν πρέπει να βρεθεί ένα ορθολογικό επιχείρημα υπέρ της ένταξης στην Ε.Ε., τότε πιθανότατα το καλύτερο είναι να επικεντρωθεί κάποιος στην πολιτική και όχι στην οικονομία. Τα κράτη-μέλη της Ε.Ε. μοιράζονται κοινές αξίες και κοινά συμφέρονται που χρήζουν διεθνούς εκπροσώπησης και εφαρμογής. Το καλύτερο ορθολογικό επιχείρημα, κατά συνέπεια, είναι το όραμα της Ε.Ε. ως υπερδύναμης - σε αντίθεση με την Ε.Ε. υπερκράτος.\nΣαφώς υπάρχουν πανευρωπαϊκά συμφέροντα που διακυβεύονται σε έναν κόσμο με πολλές αναδυόμενες βιομηχανικές δυνάμεις. Η Ε.Ε. θα ήταν πολύ πιο σταθερός και ικανός εταίρος για τις ΗΠΑ και τη Ρωσία από ό,τι μία πολυπληθής ομάδα μεσαίων κρατών μελών. Εάν κάποιος αναζητά ορθολογικά επιχειρήματα για την Ε.Ε., το καλύτερο είναι να κοιτάξει στη βάση της πολιτικής ισχύος και όχι της οικονομικής αποδοτικότητας.\nΑκόμη κι έτσι, όμως, θα πρέπει να υπάρξει κάποια αίσθηση «ευρωπαϊσμού» στην υπηκοότητα. Πώς, όμως, οι ίδιοι άνθρωποι που στο παρελθόν προσπαθούσαν να αποφύγουν αυτό ακριβώς το επιχείρημα θα καταφέρουν ξαφνικά να παρουσιάσουν μία επιχειρηματολογία που να απευθύνεται στη λογική αλλά και στο συναίσθημα εν όψει του δημοψηφίσματος; Αδυνατώ να καταλάβω.\nΑναρτήθηκε από Δηλιος στις 4:58 μ.μ.


Συχνές ερωτήσεις - Shandong Jufenglong Construction Machinery Co., Ltd.\nΕίμαστε κατασκευαστής μηχανημάτων κατασκευής, μηχανημάτων γεωργίας και μηχανών πρέσας. Στην πραγματικότητα, παράγουμε τα περισσότερα μέρη στο εργοστάσιό μας για καλύτερο έλεγχο κόστους και ποιότητας.\nT / T 30% ως κατάθεση και 70% πριν από την παράδοση. Θα σας δείξουμε τις φωτογραφίες των προϊόντων και των πακέτων\nπροτού πληρώσετε το υπόλοιπο.\nΓενικά, θα χρειαστούν 30 ημέρες μετά τη λήψη της προκαταβολής. Ο συγκεκριμένος χρόνος παράδοσης εξαρτάται\nγια τα είδη και την ποσότητα της παραγγελίας σας. Μερικές φορές έχουμε κάποια απόθεμα.\nΣας ενδιαφέρει η αντιπροσωπεία με τοπική εταιρεία;\nΝαι, ενδιαφερόμαστε αρκετά για αυτήν την επιχείρηση. Θα θέλαμε να συνεργαστούμε με κάποιον τοπικό συνεργάτη για να πουλήσουμε περισσότερα παγκόσμια μηχανήματα στην τοπική αγορά και να παρέχουμε καλύτερες υπηρεσίες.\nΠοια είναι η πολιτική εγγύησής σας; είναι η εγγύηση προϊόντος;\nΜπορούμε να παρέχουμε εγγύηση ενός έτους για τα μηχανήματά μας. Θα παρέχουμε ανταλλακτικά δωρεάν εντός εγγύησης. Μπορούμε να στείλουμε τον μηχανικό στη θέση πελατών εάν μεγάλο πρόβλημα ποιότητας. Μπορούμε να παρέχουμε υπηρεσία διαδικτύου ή κλήσης ανά πάσα στιγμή.\nΝαι, έχουμε 100% δοκιμή πριν από την παράδοση\nΜπορείτε να παρέχετε μερικά βίντεο του εργοστασίου σας και του μηχανήματος που λειτουργεί;\nΝαι, επισκεφθείτε το Facebook μας για να λάβετε περισσότερα βίντεο.\nΠώς κάνετε την επιχείρησή μας μακροπρόθεσμη και καλή σχέση;\n1. Διατηρούμε καλή ποιότητα και ανταγωνιστική τιμή για να διασφαλίσουμε ότι οι πελάτες μας ωφελούνται.\nΦορτωτές ορυχείων, Αναμικτήρας σκυροδέματος, Φορτωτές τροχών, Προς ενοικίαση τροχοφόρων, Φορτωτές κουδουνιών, Συμπαγής φορτωτές τροχών,


1ο Spark Square στη Νέα Σμύρνη: Νεοφυείς εταιρείες από τολμηρούς επιχειρηματίες - notia.gr\n1ο Spark Square στη Νέα Σμύρνη: Νεοφυείς εταιρείες από τολμηρούς επιχειρηματίες\n25/10/2015 25/10/2015 notia team Κανένα Σχόλιο\nΣτόχος της «Way Out Adventures» είναι ο τουρισμός. Ηδη έχουν μυήσει στο θαλάσσιο καγιάκ Γάλλους και Γερμανούς.\nΣε πείσμα των καιρών, η φαντασία, η τόλμη και το ταλέντο δεν λείπουν από πολλούς νέους επιχειρηματίες. Ορισμένες νέες start up επιχειρήσεις παρουσιάστηκαν πριν από λίγες μέρες στο 1ο Spark Square στη Νέα Σμύρνη. «Θέλουμε να εγκαινιάσουμε τακτικές συναντήσεις γύρω από την επιχειρηματικότητα και την καινοτομία», αναφέρει στην «Κ» η δημοτική σύμβουλος Μαρία – Γαβριέλλα Αναγνωστοπούλου. Κοινός παρονομαστής των ομιλητών ήταν η εντοπιότητα, «όλοι τους απόφοιτοι σχολείων της Ν. Σμύρνης», στόχος, ωστόσο, να φιλοξενηθούν εταιρείες από όλη τη χώρα.\nΜια υπαρκτή ανάγκη, αυτή της προβληματικής ενημέρωσης των φοιτητών από τις γραμματείες της εκάστοτε πανεπιστημιακής σχολής και του γενικότερου χάους του ελληνικού πανεπιστημίου, έρχεται να καλύψει η εφαρμογή Studdle. «Το Studdle διατίθεται δωρεάν για smart phones και εμπεριέχει όλες τις αναγκαίες πληροφορίες», εξηγεί στην «Κ» ο Χρύσα Κοκκόση, η επιχειρηματική σύμβουλος της 6μελούς ομάδας. Συγκεκριμένα, μεταφέρει τις τελευταίες ανακοινώσεις κάθε τμήματος, το πρόγραμμα μαθημάτων και εξεταστικής, διδακτέα ύλη που ανεβάζουν οι καθηγητές στο Διαδίκτυο, χάρτη με τα πλησιέστερα βιβλιοπωλεία με τα συγγράμματα, τα δρομολόγια των ΜΜΜ, όπως φυσικά και τις… απεργίες. «Τι σχέση έχουν οι απεργίες; Αν είσαι φοιτητής, ξέρεις!», επισημαίνουν οι δημιουργοί της εφαρμογής, Δ. Κανέλλης, Δ. Τσιγουρής, Α. Σταματιάδης, Α. Κορκοφίγκας, Γ. Μαυρομμάτης, που μέχρι πριν από λίγο καιρό σύχναζαν σε… αμφιθέατρα. Σε επόμενη φάση θα είναι δυνατός, μεταξύ άλλων, ο υπολογισμός του μέσου όρου βαθμών. Το Studdle «τρέχει» εδώ και εννέα μήνες την εφαρμογή έχουν ήδη «κατεβάσει» 28.000 χρήστες, 14.000 είναι ενεργοί. Προς το παρόν εξυπηρετεί όσους είναι εγγεγραμμένοι στα ΑΕΙ και ΤΕΙ Αθήνας και Πειραιά, Σχολή Καλών Τεχνών, ΑΣΠΑΙΤΕ, ΑΠΘ, Παν. Μακεδονίας, Παν. Πατρών και Κρήτης.\nΑπό τον χώρο της Φυσικής Αγωγής προέρχεται η 3μελής ομάδα που τον Οκτώβριο του 2014 ίδρυσε τη «Way Out Adventures». «Θελήσαμε να καλλιεργήσουμε τον δημοφιλή στο εξωτερικό αθλητισμό και τουρισμό περιπέτειας στην Ελλάδα», εξηγεί ο Κωνσταντίνος Κωνσταντινίδης, που μαζί με τους Γιώργο Κλαουδάτο και Γιάννη Κοτιλέα έκαναν το τολμηρό εγχείρημα. «Στοχεύουμε στον εισερχόμενο τουρισμό, έχουμε ήδη μυήσει στο ορειβατικό σκι και στο θαλάσσιο καγιάκ πολλούς Γάλλους, Γερμανούς, Ολλανδούς, Ιταλούς και Αμερικανούς». Οι τρεις γυμναστές με εξειδίκευση σε διαφορετικά αντικείμενα (σκι, αλπινισμός κ.ά.) θέλουν να αναδείξουν μέρη κατάλληλα για τέτοιου είδους αθλήματα, όπως τα Λευκά Ορη και ο Ψηλορείτης στην Κρήτη, η Μάνη και οι μικρές Κυκλάδες. «Τρεις φορές τον χρόνο οργανώνουμε για τους Ελληνες ταξίδια στο εξωτερικό, όπως surf στο Μαρόκο».\nOne man’s show μπορεί να χαρακτηριστεί η νεοφυής επιχείρηση Βat Lab, του Πόλυ Δημητριάδη, καθώς ο ίδιος διεκπεραιώνει όλα τα στάδια: από την έμπνευση και την κατασκευή των χειροποίητων usb και φωτιστικών, το στήσιμο του e-shop, τη φωτογράφιση και περιγραφή των αντικειμένων και φυσικά την καλαίσθητη αποστολή τους στους πελάτες. «Επέστρεψα στην Ελλάδα το 2013 και άρχισα να σκέφτομαι να ξεκινήσω να κατασκευάζω κάτι χρηστικό με υψηλή, όμως, αισθητική», διηγείται στην «Κ» ο 39χρονος γραφίστας. Ετσι, κάθε Κυριακή ο Πόλυς βρίσκεται από τις 6.30 το πρωί στα παζάρια της πόλης, αναζητώντας συλλεκτικά αντικείμενα, όπως κρυσταλλάκια από ασυρμάτους του Β΄ Παγκοσμίου Πολέμου, παλιά φιλμ, κασέτες, ζάρια, φυτίνες κ.ά. «Με το ένα πόδι είμαι ακόμα στο εξωτερικό, όπου ζουν κυρίως οι πελάτες μου». Από 90.000 μοναδικούς επισκέπτες, μόνον οι 32.000 είναι εντός συνόρων, οι άλλοι βρίσκονται στις ΗΠΑ, στην Αγγλία, στη Γαλλία, στην Κύπρο,ακόμα και στην… Ιαπωνία.\nΙΩΑΝΝΑ ΦΩΤΙΑΔΗ – kathimerini.gr


Πόσο πετρέλαιο κρύβεται στο πιάτο σας;\nΜάιος 24, 2019, 14:09:00 μμ\nΘέμα: Πόσο πετρέλαιο κρύβεται στο πιάτο σας; (Αναγνώστηκε 1097 φορές)\n« στις: Απρίλιος 19, 2008, 14:18:21 μμ »\nAν, για παράδειγμα, το φρούτο που τρώτε προέρχεται από την περιοχή όπου μένετε ή, ακόμα καλύτερα, το έχετε κόψει από δικό σας δέντρο, τότε είστε σε καλό δρόμο. Aν, όμως, για να φτάσει στα χέρια σας χρειάστηκε να ταξιδέψει χιλιάδες χιλιόμετρα συσκευασμένο σε διπλές και τριπλές συσκευασίες και αποθηκευμένο σε μεγάλα ψυγεία, ώστε να διατηρηθεί στο μακρύ του ταξίδι προς την κατανάλωση, τότε μάλλον θα πρέπει να αρχίσετε να βλέπετε τα πράγματα και από μια άλλη διάσταση ή, πιο σωστά, από πολλές άλλες διαστάσεις, γιατί το θέμα είναι αρκετά πολύπλοκο.\nΌλος ο κόσμος στο πιάτο μας\nH παραγωγή της τροφής μας επηρεάζει το περιβάλλον με πολλούς και σύνθετους τρόπους. H πορεία κάθε τροφίμου προς το τραπέζι μας περιλαμβάνει διάφορα στάδια: καλλιέργεια, αποθήκευση, συσκευασία, μεταφορά, επεξεργασία, συντήρηση, μαγείρεμα, αποκομιδή και διαχείριση των σκουπιδιών. Όλα αυτά για να διεκπεραιωθούν απαιτούν ενέργεια και προκαλούν πολλές «παράπλευρες απώλειες», όπως καταστροφή των δασών, υπερεκμετάλλευση της γης και των θαλασσών, διάβρωση των εδαφών, εξάντληση και μόλυνση των υδάτινων πόρων. Mια από τις πιο καθοριστικές συνέπειες της παραγωγής, της διακίνησης και της κατανάλωσης των τροφών, όμως, είναι η έκλυση διοξειδίου του άνθρακα στην ατμόσφαιρα, η οποία επιτείνει το φαινόμενο του θερμοκηπίου, επισπεύδοντας τις κλιματικές αλλαγές. O καταναλωτισμός δεν είναι πια μια λέξη ταμπού, αντίθετα επισφραγίζει το κοινωνικό μας στάτους? είναι μια «ιδεολογία» που ορίζει ότι «όσο περισσότερα τόσο καλύτερα». Kαι στην παγκόσμια κοινωνία που ζούμε μπορούμε να καταναλώνουμε τα πάντα, από όπου κι αν προέρχονται. Aυτό αντικατοπτρίζεται και στο τραπέζι μας. Άγνωστα σε εμάς φρούτα από εξωτικά μέρη, άγρια μανιτάρια από την καρδιά των γαλλικών δασών, κρέας ιαπωνικών αγελάδων που έζησαν τη σύντομη ζωή τους απολαμβάνοντας τις ευεργετικές ιδιότητες του μασάζ για να δώσουν τον καλύτερο εαυτό τους στο τραπέζι μας. Ή πάλι, λεμόνια και σκόρδα από την Kίνα, όσπρια Iνδίας, ψάρια Aτλαντικού, μήλα από τη Xιλή και σταφύλια από τη Nότια Aφρική... Όλα είναι γύρω μας και περιμένουν να τα αγοράσουμε. «Kαι πού είναι το πρόβλημα;», ίσως αναρωτηθείτε. Aς αφήσουμε λοιπόν τη θεωρία κι ας μιλήσουμε με στοιχεία και αριθμούς.\nΝοικοκυριά και βιομηχανίες\nΣύμφωνα με ευρωπαϊκή έρευνα που διεξήχθη το 2001, τα ευρωπαϊκά νοικοκυριά ανταγωνίζονται επάξια τη βιομηχανία στην κατανάλωση ενέργειας, αφού το ποσοστιαίο τους μερίδιο είναι σχεδόν ίδιο, 26,2% και 27,7% αντίστοιχα! Για να το δούμε και από μια άλλη οπτική γωνία: O μέσος Bρετανός πολίτης προσθέτει ετησίως από όλες τις δραστηριότητές του (τροφή, θέρμανση, ψυχαγωγία κ.ά.) συνολικά 11 τόνους διοξειδίου του άνθρακα και άλλων αερίων του θερμοκηπίου στην ατμόσφαιρα, από τους οποίους 1 τόνος και 390 κιλά προέρχονται από την αλυσίδα της διατροφής.\nΣύμφωνα με μια έρευνα που εκπονήθηκε πρόσφατα στη Γερμανία, η διακίνηση των τροφίμων και η κατανάλωσή τους ευθύνονται για το 42% του συνόλου των εκπομπών διοξειδίου του άνθρακα που προέρχονται από τον τομέα τροφίμων. Σημαντικό μερίδιο κατέχει η διακίνηση των προϊόντων, καθώς γίνεται ως επί το πλείστον αεροπορικώς (το ποσοστό εμφανίζει αυξητικές τάσεις ανά δεκαετία) ή οδικώς με μεγάλα φορτηγά που συχνά καλύπτουν τεράστιες αποστάσεις. Eίναι χαρακτηριστικό ότι οι χιλιομετρικές αποστάσεις που αφορούν τον τομέα τροφίμων (από την παραγωγή έως την αγορά τους από τον καταναλωτή) αυξήθηκαν μέσα σε τριάντα περίπου χρόνια κατά 70% ενώ, στην ίδια χρονική περίοδο, η κατανάλωση τροφίμων παρέμεινε στα ίδια περίπου επίπεδα. Aυτή η εντυπωσιακή αύξηση δικαιολογείται από το γεγονός ότι απαιτούμε μεγαλύτερη ποικιλία από ό,τι παλιότερα, αδιαφορώντας παράλληλα για τη «σοφή» ρήση «κάθε πράγμα στον καιρό του».\nOι σύγχρονες συσκευασίες, παρόλο που συμβάλλουν στη μείωση του ποσοστού των τροφών που χαλάνε στη μεταφορά, στα ράφια αναμονής των σουπερμάρκετ ή απλά στο ψυγείο μας περιμένοντας να καταναλωθούν, δημιουργούν ένα νέο πρόβλημα, αυτό των ανόργανων αποβλήτων που συσσωρεύονται στο περιβάλλον. Άλλες ευρωπαϊκές έρευνες έδειξαν ότι περισσότερο από τα 2/3 του συνόλου των αποβλήτων συσκευασίας προέρχεται, πανευρωπαϊκά, από την κατανάλωση τροφίμων!\nTρόφιμα στα σκουπίδια\nOι απώλειες ξεκινούν ήδη από τη μονάδα παραγωγής και συνεχίζονται στη διαδικασία μεταφοράς, πώλησης, αλλά και κατανάλωσης από εμάς τους ίδιους. Πετάμε πολλά, γιατί δεν προλαβαίνουμε να τα καταναλώσουμε εγκαίρως. Στην Eλλάδα, υπολογίζεται ότι το 40-60% περίπου των οργανικών αποβλήτων είναι οικιακά (το ποσοστό δεν περιλαμβάνει μόνο τρόφιμα και αποφάγια, αλλά το σύνολο των βιοαποδομήσιμων αποβλήτων). Πρόσφατη έρευνα στο Hνωμένο Bασίλειο, που δημοσιεύτηκε στην εφημερίδα «Independent», ξάφνιασε τους ίδιους τους καταναλωτές, πληροφορώντας τους ότι στα σκουπίδια καταλήγει το 30-40% της ετήσιας παραγωγής ή 20 δισεκατομμύρια αγγλικές λίρες, είτε γιατί δεν έφτασε ποτέ στην κατανάλωση, είτε γιατί πετάχτηκε από τα νοικοκυριά πριν καταναλωθεί! Σύμφωνα με τις εκτιμήσεις των Hνωμένων Eθνών, η ετήσια χορήγηση αυτού του ποσού έως το 2015 θα επαρκούσε για να γλιτώσει 150 εκατομμύρια Aφρικανούς από την ασιτία....\nTι είναι η δίαιτα των 100 μιλίων;\nΣτο Bανκούβερ του Kαναδά μια δημοσιογράφος και ο σύντροφός της αποφάσισαν να κάνουν ένα πείραμα: Για ένα χρόνο δεν θα κατανάλωναν τίποτα που να έχει παραχθεί σε απόσταση μεγαλύτερη των 100 μιλίων από το σπίτι τους. Mε αυτή τους την πρακτική, που έγινε γνωστή ως «The 100 mile diet» και βρήκε πολλούς υποστηρικτές, θέλησαν να υπογραμμίσουν το ενεργειακό κόστος που απαιτούν οι μεγάλες μετακινήσεις τροφίμων και να ενισχύσουν παράλληλα τους τοπικούς παραγωγούς. Bέβαια, όπως για τα περισσότερα οικολογικά προβλήματα, υπάρχουν αντιφάσεις και οι λύσεις δεν είναι ποτέ απόλυτες. Για παράδειγμα, αν ένας Βρετανός πολίτης προτιμήσει τις ντομάτες που καλλιέργησε ο γειτονικός του παραγωγός σε θερμαινόμενο και φωτιζόμενο θερμοκήπιο, θα δαπανήσει τελικά περισσότερη ενέργεια από ό,τι αν αγόραζε ντομάτες που καλλιεργήθηκαν σε φυσικές συνθήκες στην Iσπανία. ΄Iσως ο καλύτερος τρόπος για να μειώσουμε τις εκπομπές διοξειδίου του άνθρακα είναι κάθε φορά που ψωνίζουμε κάτι να επιλέγουμε με βάση το σκεπτικό «το μη χείρον βέλτιστον».\nΤο λογότυπο που απλουστεύει τη ζωή\nΓεγονός είναι ότι πρέπει να συνειδητοποιήσουμε την ανάγκη να εκπαιδευτούμε σε ένα νέο τρόπο σκέψης που λαμβάνει υπόψη τις εκπομπές διοξειδίου του άνθρακα και τη ζημιά που προκαλούμε στο περιβάλλον και κατ’ επέκταση στον εαυτό μας. Στο εξωτερικό ήδη κάποιες εταιρείες που επενδύουν σε οικολογικές πρακτικές έχουν προωθήσει στην αγορά προϊόντα που στη συσκευασία τους φέρουν μια πρόσθετη ένδειξη, έναν αριθμό κιλών (π.χ. 1.575) και το λογότυπο «CarbonCounted.com». Στα προϊόντα ή στις υπηρεσίες που φέρουν αυτή την ένδειξη έχει μετρηθεί ακριβώς πόσο διοξείδιο του άνθρακα εκλύεται στην ατμόσφαιρα για την παραγωγή του προϊόντος ή την παροχή της υπηρεσίας, προσελκύοντας έτσι τους συνειδητοποιημένους καταναλωτές.\nTι μπορούμε να κάνουμε\nAν ανήκετε σε όσους πιστεύουν ότι όλοι έχουμε ένα μερίδιο ευθύνης για την επιβίωση του πλανήτη, ίσως σας χαροποιήσει το γεγονός ότι υπάρχουν αρκετά πράγματα σχετικά με τις διατροφικές επιλογές και συνήθειές μας που μπορούν να ελαφρύνουν σημαντικά το οικολογικό μας αποτύπωμα. Σε γενικές γραμμές, αυτά είναι:\n- Nα καταναλώνουμε λιγότερο κρέας και σπανιότερα. Aν επιλέγουμε τρόφιμα που βρίσκονται πιο χαμηλά στην πυραμίδα της διατροφής, μειώνουμε σημαντικά τη συμβολή μας στο φαινόμενο του θερμοκηπίου. Aν σας είναι δύσκολο, προτιμήστε να καταναλώνετε κρέας από εγχώριο παραγωγό, για να μην ενισχύετε τη σπατάλη ενέργειας μέσω της μεταφοράς, και αν είναι δυνατόν βιολογικό, που για να παραχθεί δεν επιβαρύνει τόσο το περιβάλλον.\n- Nα ψωνίζουμε τοπικά προϊόντα «εποχής». Δεν χρειάζεται ένα καρότο να ταξιδέψει 2.957,97 χιλιόμετρα από το χωράφι μέχρι την κουζίνα μας. Έτσι θα εξοικονομήσουμε τεράστιες ποσότητες ορυκτών καυσίμων που ξοδεύονται για τη θέρμανση των θερμοκηπίων, την παραγωγή υλικών συσκευασίας, τη μεταφορά και συντήρηση των προϊόντων. Aφήστε που τα εποχιακά προϊόντα είναι πιο νόστιμα και πιο θρεπτικά.\n- Nα προτιμούμε, όποτε αυτό είναι εφικτό, την κατανάλωση μη επεξεργασμένων τροφών, γιατί οι επεξεργασμένες είναι πολύ ενεργοβόρες και όχι ιδιαίτερα υγιεινές.\n- Aν υπάρχει δυνατότητα επιλογής, καλό είναι να προσπερνάμε τα προϊόντα που έχουν πολλαπλές συσκευασίες και να αγοράζουμε προϊόντα χύμα ή με συσκευασίες ανακυκλώσιμες. Eπίσης, αν έχουμε οικογένεια, να προτιμούμε τις οικογενειακές συσκευασίες από τις ατομικές.\n- Nα επενδύσουμε σε έναν κομποστοποιητή, μειώνοντας τουλάχιστον κατά 30% τα οργανικά απορρίμματα του σπιτιού μας, και να ανακυκλώνουμε ό,τι ανακυκλώνεται.\n- Nα μην αγοράζουμε περισσότερα προϊόντα από όσα μπορούμε να καταναλώσουμε. H υπερβόσκηση, η υπεραλίευση, η αποψίλωση των δασών και η διάβρωση του εδάφους προκαλούνται εν μέρει και λόγω της αυξημένης ζήτησης σε γεωργικά και κτηνοτροφικά προϊόντα. Δεν είναι διπλά κρίμα, ένα μεγάλο μέρος τους να καταλήγει στα σκουπίδια, χωρίς να έχει ποτέ χρησιμοποιηθεί;\n- Aν έχουμε χώρο στη βεράντα ή διαθέτουμε κήπο, να δημιουργήσουμε ένα μικρό λαχανόκηπο.\nZoom στο κρέας\nΣτους περισσότερους Έλληνες αρέσει το κρέας. Σε ορισμένους μάλιστα από εμάς αρέσει τόσο, που αποτελεί ένα από τα κύρια πιάτα της καθημερινής μας διατροφής. Kαι πολύ συχνά, τις Kυριακές, παίρνουμε τα παιδιά μας και πηγαίνουμε για φαγητό σε αλυσίδες Fast Food γιατί είναι μια εύκολη λύση και επιπλέον γιατί το απολαμβάνουν. Σύμφωνα με μελέτες που διεξάγονται, χρόνια τώρα, σε Aμερική και Eυρώπη, χρειάζονται περίπου 12 κιλά σιτηρών για να παραχθεί μισό κιλό κρέας. Tα σιτηρά, πριν καταναλωθούν από το ζώο, πρέπει να καλλιεργηθούν. Yπολογίζεται ότι στην Aμερική απαιτούνται συνολικά 11 δισεκατομμύρια κιλά λιπάσματος για σιτηρά που προορίζονται για εκτρεφόμενα ζώα, καθώς και η μισή περίπου ποσότητα του νερού που καταναλώνεται συνολικά σε όλη τη χώρα! Σύμφωνα με μια μελέτη που εκπονήθηκε από τον Oργανισμό Tροφίμων και Γεωργίας των Hνωμένων Eθνών, η παγκόσμια παραγωγή κρέατος ευθύνεται για περισσότερες αλλαγές στο κλίμα από ό,τι επιφέρουν όλα τα αυτοκίνητα του πλανήτη! Συνολικά ευθύνεται για το 18% των συνολικών εκπομπών διοξειδίου του άνθρακα που εκλύεται στην ατμόσφαιρα από τις ανθρώπινες δραστηριότητες και ταυτόχρονα είναι από τις βασικότερες πηγές μόλυνσης των υδάτων και των εδαφών.\nΤΕΥΧΟΣ - Ιούνιος 2007 vita\n« στις: Απρίλιος 19, 2008, 15:45:22 μμ »\nΑπ: Πόσο πετρέλαιο κρύβεται στο πιάτο σας;\nΠραγματικά πολύ ενδιαφέρον. Ήδη έχω αρχίσει να δίνω σημασία στο πότε είναι η εποχή του κάθε φρούτου και λαχανικού.\nΕπίσης, πολή ενδιαφέουσα αυτή η δίαιτα των 100 μιλίων! Δυστυχώς δεν είναι εύκολο να πραγματοποιηθεί στην Αθήνα αλλά μπορούμε να προτιμούμε προϊόντα με παραγωγή στα Μεσόγεια της Αττικής, στην Εύβοια γύρω από τη Χαλκίδα και στην αγροτική περιοχή της Κορίνθου...


gatti: Λύθηκε η απορία\nΑναρτήθηκε από gatti στις 10:48 AM\nΠιφι,εγω ειμαι της BMW,χαχαχαχα.\nΝα οδηγαει ηρεμα το σκασμενο.Εχει δυνατη σεζον να βγαλει.Μην μας τραυματιστει,ακομα δεν ηρθε.\nΔεν ξερω αν θα βγαλει παρελασούλα ο Βαλβερδος,αλλα απ οτι διαβαζα,δεν ζητουσε ποτε τρομερες μεταγραφες στις προηγουμενες του ομαδες.Ειχε το καλο να διαχειριζεται σωστα το υπαρχον υλικο.Για του οπαδους που θελουν ονοματα να ερχονται αυτο δεν ειναι καλο,αλλα ο Κοκκαλης ολο και κατι θα φερει για να τους ηρεμισει.\nΕιμαι πολυ περιεργος να δω τον Ολυμπιακο στα προκριματικα.\nΚατσε βεβαια να δουμε και με τι ομαδες θα πεσουμε και οι δυο μας.\nΑ, όχι, δεν μου αρέσει ΚΑΘΟΛΟΥ η BMW. Το αγαπημένο μου αυτοκίνητο είναι το AUDI, αλλά όπως και να το κάνουμε η Mercedes είναι πάντα Mercedes.\nKι εγώ το ίδιο σκέφτηκα! Να έχει το μυαλό του στο κεφάλι του και να προσέχει γιατί τον χρειαζόμαστε (αλλά και να μη τον χρειαζόμασταν πάλι να προσέχει και να είναι γερός). Που μου πήρε το ...safety car της Φόρμουλα Ενα για να το οδηγεί στους ελληνικούς κατσικόδρομους! :-p\nΟ άλλος, λέει, ο Διαμαντίδης ...άσπρισε από το φόβο του όταν μπήκε μέσα.\nΟσο για τον Βαλβέρδε, ο άνθρωπος πήγε στο γαύρο για προπονητής. Τώρα αν αυτοί περιμένουν να παίρνει τηλέφωνα παίκτες και να κλείνει συμφωνίες, μάλλον κάπου τα έχουν μπερδέψει τα πράγματα.\nΑλλά αυτά παθαίνει όποιος έχει τεχνικό διευθυντή και τον διώχνει.\nΚι εγώ έχω περιέργεια να δω τον γαύρο στα προκριματικά. Δεν το κατέχει, άλλωστε, το ...σπορ.\nΗ ΑΕΚ διαβάζω ήταν πολύ καλή! Κρίμα που δεν μπορούμε να την δούμε στα φιλικά.\nΣου περιεσσευει καμια CL200?\nΝα πιστέψω αυτά που γράφουν οι φυλλάδες; Ότι η ΑΕΚ ήταν πολύ καλή; Μπα... δεν θα πάρω. Ο Σκόκο εμφανίστηκε ως ο νέος Κωστής και ο Ρίκκα ως ο νέος Κατσουράνης. Αυτό τα λέει όλα.\nΠραγματικά ασύλληπτο το αμάξι!\n@x-oyranoy: Mακάρι να μου περίσσευε Ουρανέ μου!\n@alexandros: H αλήθεια είναι πως λίγες μέρες πριν έγραφαν ότι ο Δώνης προβληματίζεται επειδή ο Σκόκο δεν ήταν αυτός που περίμενε. Τώρα και αυτός και ο Ρίκκα έβγαλαν μάτια. Τι να πω... Πάντως, εντάξει, να τα φουσκώνουν οι δημοσιογράφοι, συμβαίνει συχνά. Αλλά να πηγαίνουν από το ένα άκρο στο άλλο, μου φαίνεται δύσκολο. Οπότε, έστω και με κάποια δόση υπερβολής, μάλλον καλά πρέπει να έπαιξαν. Αλλωστε, ο Δώνης είπε ότι εξέπληξαν ακόμα και τον ίδιο.\nΟπως και νάχει, πάντως, από τα φιλικά δεν βγάζεις ασφαλή συμπεράσματα.\nΤο αμάξι είναι πραγματικά ονειρεμένο!\nΓι' αυτούς που αγαπούν τα Audi.\nκαι ξανά TTS\n@univers: Kαλώς ήρθες, αγαπητέ!\nΜα δεν είναι υπέροχα τα AUDI;\nΣικάτα και εξαιρετικά αξιόπιστα χωρίς να "κραυγάζουν".\nΝα δούμε αν θα καταφέρω κάποτε να αποκτήσω ένα...\nΚορυφαία στιγμή σ’αυτή τη μίνι συνέντευξη του Φώτση ήταν εκεί που έλεγε ότι λείπουν κάποια παιδιά που κάνουν πλάκες και ότι τα περισσότερα παιδιά είναι δουλευταράδες και δεν τους μένει κουράγιο για αστειάκια.Το λεγε με ένα τρόπο...Πολύ διασκεδαστικό.\nΑπό Φώτση μου έχει μείνει και εκείνη η ατάκα του για το Σχορτσιανίτη μετά το ματς με τις ΗΠΑ στο Παγκόσμιο:"Μπολντόζα,μπολντόζα".Πρέπει να ναι καταπληκτικό παιδί ο Φώτσης.\nΑλήθεια από πού είναι η καταγωγή του ;Αν θυμάται κανείς ας με ενημερώσει.\n@stepas: Mάλλον ο Λάζος του έλειπε, αυτός ήταν ο μεγαλύτερος πλακατζής της Εθνικής. Είναι λίγο ...κουκουρούκου ο Φώτσης και κάνει πλάκες, σου δίνει την εντύπωση ότι δεν είναι πολύ σοβαρός. Ομως, αυτό δεν νομίζω να ισχύει. Πάντως, σαν παίκτης έχει εκπληκτική βελτίωση που δεν την περίμενα. Σχεδόν έχει μεταλλαχθεί. Είναι άλλος παίκτης πια.\nΣτην Αθήνα γεννήθηκε και πρωτοέπαιξε μπάσκετ στον Ηλυσιακό. Δεν ξέρω όμως από πού είναι η καταγωγή του.\nΝα σου πω να ζηλέψεις;\nΈμαθα να οδηγώ στο Audi 100 LS του μπαμπά μου (πριν πολλάάάάάά χρόνια αυτό)\nΤώρα (ο μπαμπάς μου) έχει ένα A6 allroad quattro -εξαιρετικό, αλλά εμένα δεν με βολεύουν αυτά, είναι τεράστια για την πόλη :) Προτιμώ μικρά, ευκίνητα αυτοκίνητα -ή τζιπ.\nΑλλά κι αυτή η Μercedes..!\nΚαλή βδομάδα, γατί μου!\n(θα το αποκτήσεις, πού θα πάει!)\n@νατασσάκι: Για δες! Κι εγώ σε ένα AUDI 100άρι του μπαμπά μου, έμαθα να οδηγώ (κι εγώ πριν πολλά πολλά χρόνια, εννοείται!).\nΚαι το πρώτο αυτοκίνητο που ήθελα να αγοράσω AUDI 80άρι ήταν, αλλά το όνειρο έσβησε νωρίς. Γιατί δεν είχα πολλά λεφτά, έψαξα για μεταχειρισμένο, πήγαν να μου πουλήσουν ένα "κομμένο" και ευτυχώς που είχα πάει να το δω με μηχανικό και δεν το πήρα.\nΜου έμεινε όμως απωθημένο.\nΚοίτα! Και τζιπ AUDI υπάρχουν. Σαν αυτό του Λάζαρου Χριστοδουλόπουλου! Δεν θα έλεγα όχι και σε κάτι τέτοιο! :-p\nΔεν ξέρω αν θα το αποκτήσω ποτέ. Αν είναι όμως να γίνει, καλύτερα να γίνει τώρα, όχι όταν θα έχω μείνει με ένα ...δόντι!\nΚαλή εβδομάδα και σε σένα Νατάσσα μου!\nΓια τους Ελληνικούς δρόμους αυτά τα αυτοκίνητα δεν κάνουν.\nΑν και φαντάζομαι ότι ο Φώτσης δεν το πήρε για τους δρόμους, αλλά για τα πάρκινγκ των μαγαζιών της παραλιακής\n@scarface: Αυτή ήταν και η δική μου απορία. Σε ποιους δρόμους θα το οδηγήσει;\nΛες να έσκασε τόσα λεφτά για να κάνει φιγούρα στα πάρκινγκ; Δεν νομίζω να είναι τόσο ανεγκέφαλος.\nΕχει όμως τρέλα με τα αυτοκίνητα. Ο Καβαλιεράτος έκανε λόγο για "στόλο" αυτοκινήτων που διαθέτει ο συγκεκριμένος παίκτης.\nΠοιος ξέρει; Εχει τώρα ένα έξτρα κίνητρο να γυρίζει οδικώς την Ευρώπη...\nΜαταιότης gatti μου,τι τα θες...\nΤετοιο αμάξι σαφως δεν προορίζεται για ελλην.δρόμους...απλώς αφού ειναι τεράστιο το paycheck,θα πάρει και το διαστημικο αυτοκίνητο,το ρολόι των 20 χιλ κλπ κλπ για να κανει φιγούρα στις μοντέλες.\nΝα προσεχει ελπίζω,γιατί αν τρακάρει μ'αυτό(και όπως θα το οδηγά..)δεν τον βλέπω να βγαίνει ζωντανός.\nΤώρα,πειράζει που αν ημουν Ζέλικο ή Θανάσης θα εψαχνα τρόπο να του βάλω μυαλό πάνω στο συγκεκριμένο θέμα?\nΥΓ.Για το τζιπ της Audi,για κοιτα μηπως ο Πατερας ενδιαφερεται και για την γυναικεια ομαδα ποδοσφαιρου να χτυπήσεις κανενα καλο συμβόλαιο...\n@squarelogic: E ναι, τόσα χρήματα που παίρνουν κάπου πρέπει να τα ξοδέψουν κι αυτοί.\nΧτύπα ξύλο! Να μην τρακάρει ποτέ! Κι εγώ ελπίζω να του πουν κανα δυο κουβέντες οι Γιαννακόπουλοι και ο Ομπράντοβιτς γιατί ξέρεις πώς είναι τώρα όλοι οι αθλητές. Σαν μικρά παιδιά!\nΧρειάζονται κάποιον να τους βάλει κανα φρένο.\nΥΓ. Τελικά λέει το τζιπ δεν το έκανε δώρο ο Πατέρας στον Λάζαρο (εκτός αν ειπώθηκε αυτό για να μην αρχίσει ο καθένας και έχει απαιτήσεις για τέτοια δώρα). Ποια γυναικεία ομάδα; Να είχα την ηλικία του Ζιλμπέρτο Σίλβα θα ήλπιζα έστω σε ένα τελευταίο καλό συμβόλαιο. Τώρα πια... Μόνο με την ...προπονητική μπορώ να ασχοληθώ και τέτοια συμβόλαια σε προπονητές τα παίρνει μόνο ο Μουρίνιο...\n6.000 κυβικά ?\n@fpboy: Ασε, δεν το χωράει ο νους... Ασύλληπτο!!!\nΠήρε μωρέ ένα παιχνιδάκι το παιδί...Να έχει κάτι να παίζει κι αυτό!!\n@crazy tourists: Αχ ναι, μωρέ το καημένο το παιδί! Να παίξει κι αυτό λιγάκι!\nΔεν έχω γελάσει πιο πολύ με υ.γ. στην ζωή μου... ε τον καημένο τον Ροναλντίνιο... χαχαχα!\nυ.γ. Σήμερα σε διάβασα πρώτη φορά και πολύ το ευχαριστήθηκα.. εύγε..\n@dimitris: Kαλώς ήρθες! Σ΄ ευχαριστώ πολύ για τα καλά σου λόγια.\nΔεν έχω χειρότερο από τη Μίλαν και τους ...γέρους της και είναι αλήθεια ότι μου κακοφάνηκε που πήγε εκεί ο Ρόνι. Σαν παιδί για τα ...θελήματα θα τον έχουν τον φουκαρά!


Τερμάτισε πρώτη στο διεθνές τουρνουά η Εθνική Παίδων U-17\nΜε πρώτη και αήττητη την Εθνική μας ομάδα των Παίδων ολοκληρώθηκε σήμερα το διεθνές τουρνουά U-17 που φιλοξενήθηκε στα βοηθητικά γήπεδα του Δήμου Αγίας Νάπας.\nΤο τουρνουά διοργάνωσε η ΚΟΠ με την στήριξη της UEFA και ογδόντα συνολικά ποδοσφαιριστές από τέσσερις χώρες είχαν την ευκαιρία να κερδίσουν σημαντικές εμπειρίες σε πιο ψηλό βαθμό δυσκολίας αγώνων.\nΕίναι γεγονός ότι παρακολουθήσαμε πολύ καλά παιχνίδια\nαπό τους ταλαντούχους ποδοσφαιριστές και οι φιλοξενούμενοι μας αναχωρούν από την Κύπρο με τις καλύτερες εντυπώσεις.\nΣτο σημερινό φινάλε με αντίπαλο την αντίστοιχη ομάδα της Ουαλίας η Εθνική μας μετά το ισόπαλο 1-1 επικράτησε στη διαδικασία των πέναλτι με 4-3.\nΗ Ουαλία άνοιξε το σκορ στο 36’ με τον Ματόντο και η Κύπρος ισοφάρισε με κεφαλιά του Γιάννη Ανδρέου στο 72’.\nΣτη διαδικασία των πέναλτι σκόραραν οι Λουκά, Καραγιάννης, Κ. Ηλία και Μ. Ιωάννου. Το πέναλτι του Γ. Ανδρέου σταμάτησε στο δεξί κάθετο δοκάρι της εστίας των Ουαλών, ενώ ο τερματοφύλακας της Εθνικής μας Κωνσταντίνος Κωνσταντίνου απέκρουσε το τρίτο πέναλτι.\nΗ Κύπρος αγωνίστηκε με τους Κωνσταντίνου, Μιχαήλ, Ιακώβου (40’ Καραγιάννης), Λεμονάρης, Γενεθλίου (40’ Σεργίου), Τουμάζου (40’ Μ. Ιωάννου), Γερολέμου, Χριστοδούλου (50’ Γ. Ανδρέου), Π. Ανδρέου (50’ Α. Χρυσοστόμου), Κατσαντώνης (64’ Κ. Ηλία), Πικής (40’ Λουκά).\n«Μέσα από τη διοργάνωση του τουρνουά βγήκαν πολύ σημαντικά συμπεράσματα πέραν από το κέρδος της εμπειρίας για τους νεαρούς μας ποδοσφαιριστές.\nΜπήκαμε στην τακτική της νέας φιλοσοφίας που χάραξε η Ομοσπονδία μας και σίγουρα από παιχνίδι σε παιχνίδι θα υπάρχει βελτίωση και σε αυτό τον τομέα.\nΣυγχαίρω τα παιδιά για την προσπάθεια που κατέβαλαν και τις επιτυχίες τους. Συνεχίζουμε την προσπάθεια μας για να αξιοποιήσουμε το χρονικό διάστημα που μεσολαβεί μέχρι τις υποχρεώσεις της προκριματικής φάσης και σίγουρα μέσα από τέτοιες παρουσίες δικαιολογημένα δημιουργούνται περισσότερες προσδοκίες», ανέφερε στην ιστοσελίδα της ΚΟΠ ο Ομοσπονδιακός μας προπονητής Πάμπος Πίττας.\nΗ διαδρομή του τουρνουά\nΚύπρος - Γιβραλτάρ...4-0\nΑρμενία - Ουαλία...0-0 (3-2 στα πέναλτι)*\n*Σύμφωνα με τον κανονισμό η Αρμενία πήρε δύο βαθμούς και η Ουαλία ένα βαθμό.\nΚύπρος - Αρμενία...6-2\nΟυαλία - Γιβραλτάρ...2-0\nΚύπρος Ουαλία…1-1 (4-3 στα πέναλτι)*\nΣύμφωνα με τον κανονισμό η Κύπρος παίρνει δύο βαθμούς και η Ουαλία ένα βαθμό.\nΑρμενία – Γιβραλτάρ…1-0\n1. ΚΥΠΡΟΣ 3 30 0 11 3 8\n2. ΑΡΜΕΝΙΑ 3 20 13 65\n3. ΟΥΑΛΙΑ 5 10 2 3 1 5\n4. ΓΙΒΡΑΛΤΑΡ 3 00 3 0 7 0


Κορονοϊός: Επιχείρηση «Ελευθερία» - 2.925 υγειονομικοί εμβολιάζονται έως τις 3 Ιανουαρίου, όλο το σχέδιο\nΚορονοϊός: Επιχείρηση «Ελευθερία» – 2.925 υγειονομικοί εμβολιάζονται έως τις 3 Ιανουαρίου, όλο το σχέδιο\n27-12-2020 - 22:00μμ\nΠλάνο 8 ημερών έχει καταστρώσει το υπουργείο Υγείας\nΌπως αναφέρει η ιστοσελίδα ethnos.gr, συνολικά 2925 υγειονομικοί αναμένεται να εμβολιαστούν μέχρι τις 3 Ιανουαρίου, ενώ ήδη την Κυριακή 27 Δεκεμβρίου, πρώτη ημέρα των εμβολιασμών, 220 υγειονομικοί σε 5 νοσοκομεία της Αττικής έκαναν το εμβόλιο για τον κορονοϊό.\nΕιδικότερα, με βάση τον σχεδιασμό του υπουργείου Υγείας, από τις 27 Δεκεμβρίου έως και την Κυριακή 3 Ιανουαρίου θα πραγματοποιηθούν στα νοσοκομεία της Αττικής οι πρώτοι 1.950 εμβολιασμοί σε υγειονομικούς. Ήδη την Κυριακή μετά τους συμβολικούς εμβολιασμούς της Προέδρου της Δημοκρατίας, του πρωθυπουργού της πρώτης νοσηλεύτριας καθώς και του ηλικιωμένου, έγιναν 220 εμβόλια σε υγειονομικούς στα Νοσοκομεία Ευαγγελισμός, Σωτηρία, Αττικό, Θριάσιο και Ασκληπιείο της Βούλας.\nΗ πρώτη ημέρα των εμβολιασμών\nΗ μάχη κατά του κορονοϊού, από αυτή την Κυριακή (27/12) συνεχίζεται, λοιπόν, με ένα πολύ σημαντικό «όπλο» και για την Ελλάδα, αφού ξεκίνησαν οι εμβολιασμοί στη χώρα – όπως είχε ανακοινωθεί – ενώ το ίδιο συμβαίνει και σε άλλες χώρες της Ευρώπης.\nΗ αρχή, για συμβολικούς λόγους, έγινε με μία νοσηλεύτρια ΜΕΘ, την Ευσταθία Καμπισιούλη, και τον 88χρονο φιλοξενούμενο σε Μονάδα Φροντίδας Ηλικιωμένων στα Μελίσσια, Μιχάλη Γιοβανίδη, ο οποίος κατάγεται από την Ορεστάδα Έβρου. Ο πρωθυπουργός Κυριάκος Μητσοτάκης έκανε το εμβόλιο στο νοσοκομείο «Αττικόν», ενώ η Πρόεδρος της Δημοκρατίας, Κατερίνα Σακελλαροπούλου στον «Ευαγγελισμό», ακολουθώντας όλη τη διαδικασία, με βάση συγκεκριμένο πρωτόκολλο (συμπλήρωση εντύπου, ερωτηματολόγιο, ενημέρωση κ.α.) Θα ακολουθήσουν και άλλοι εκπρόσωποι της πολιτικής και πολιτειακής ηγεσίας του τόπου.\nΑκολούθησε στο «Αττικόν» ο εμβολιασμός και του καθηγητή Παθολογίας Λοιμωξιολογίας, Σωτήρη Τσιόδρα και στον «Ευαγγελισμό», αυτός του προέδρου της Βουλής, Κώστα Τασιούλα.\nΥπενθυμίζεται ότι όσοι κάνουν το συγκεκριμένο εμβόλιο σε λίγες ημέρες θα πρέπει να λάβουν και 2η δόση από αυτό. Η αντίστροφή μέτρηση ξεκίνησε με την άφιξη των πρώτων εμβολίων το βράδυ των Χριστουγέννων. Δείτε ποια είναι η διαδικασία για τους πολίτες, με βάση και το σχέδιο που έχει καταρτιστεί, και την επιχείρηση με το όνομα «Ελευθερία»; Τις επόμενες ημέρες θα ξεκινήσει ο εμβολιασμός και σε περιοχές της επαρχίας από τα πρώτα 9.750 που ήρθαν στην Ελλάδα.\nΗ κ. Καμπισιούλη ήταν χαμογελαστή την ώρα του εμβολιασμού, ενώ μάλιστα σήκωσε τον αντίχειρα υπό τα χειροκροτήματα των παρευρισκόμενων για να δείξει ότι όλα πήγαν εντάξει. «Νομίζω ότι σήμερα πολλοί με ζηλεύουν. Θα πρέπει να κάνουμε όσο το δυνατόν περισσότερο το εμβόλιο για να βοηθήσουμε και τις ευπαθείς ομάδες. Χρόνια Πολλά και Καλά σε όλους», υπογράμμισε η νοσηλεύτρια που είναι οι δυο πρώτοι πολίτες της χώρας που έκαναν τον εμβολιασμό.\nΈκανε το εμβόλιο και ο Κυριάκος Μητσοτάκης\nΛίγη ώρα μετά τον πρωθυπουργό Κυριάκο Μητσοτάκη, το εμβόλιο της «Pfizer/BioNTech», που ήρθε στη χώρα μας έκανε και ο Σωτήρης Τσιόδρας στο Νοσοκομείο «Αττικόν», όπου και εργάζεται. «Ήρθε η στιγμή που όλοι περιμέναμε», υπογράμμισε ο καθηγητής Παθολογίας Λοιμωξιολογίας. Το εμβόλιο έκανε και η καθηγήτρια Βάνα Παπαευαγγέλου.\n«Αυτό ήταν. Ούτε που το κατάλαβα», τόνισε ο κ. Τσιόδρας αμέσως μετά τη διαδικασία του εμβολιασμού.\n«Σήμερα είναι μία ιστορική στιγμή για την πατρίδα μας και για όλο τον κόσμο. Μία στιγμή που όλοι περιμέναμε επιτέλους ήρθε. Πρέπει να πω ότι τα εμβόλια έχουν ελεγχθεί όπως συμβαίνει με κάθε εμβόλιο. Θέλω να ελπίζω ότι θα μειωθεί η επίπτωση της νέας νόσου, η θνητότητα και φυσικά οι κοινωνικές και οι άλλες συνέπειες στην υγεία μας. Δεν είναι το τέλος ακόμα. Το τέλος θα έρθει σταδιακά. Όλο αυτό το διάστημα πρέπει να είμαστε προσεκτικοί. Χρόνια πολλά, με υγεία», είπε ο καθηγητής, αμέσως μετά τον εμβολιασμό.\nΥπενθυμίζεται ότι ο Σωτήρης Τσιόδρας ήταν αυτός που συνόδευσε τον Κυριάκο Μητσοτάκη κατά τη διάρκεια του εμβολιασμού στο ίδιο νοσοκομείο.


«4ο Αφρικανικό Πανόραμα »\nO «ΚΟΣΜΟ-ΠΟΛΙΤΙΣΜΟΣ» πολιτιστικός μη κερδοσκοπικός οργανισμός\nστο «4ο Αφρικανικό Πανόραμα 2008»,\nΣάββατο και Κυριακή 19-20 Ιουλίου 2008\nΔιήμερο μουσικών εκδηλώσεων με επίκεντρο τον πολιτισμό της Αφρικανικής Ηπείρου.\nRaymond Pann & the Madingo Reggae Band\nAfrikiko & the Afro Beat\n‘Ώρα έναρξης των συναυλιών: 9 μ.μ\nΘα υπάρχει μπαρ και μπαζάρ έθνικ ειδών από τις Αφρικανικές Κοινότητες.\nΣκοπός είναι τα έσοδα από αυτές τις εκδηλώσεις να βοηθήσουν στην δημιουργία του Κέντρου με τίτλο «ΑΦΡΙΚΑΝΙΚΟ ΣΠΙΤΙ – ΚΕΝΤΡΟ ΗΜΕΡΑΣ ΚΑΙ ΕΝΗΜΕΡΩΣΗΣ ΓΙΑ ΓΟΝΕΙΣ ΚΑΙ ΠΑΙΔΙΑ». Στόχος είναι η δημιουργία μίας δομής Συμβουλευτικής Υποστήριξης και η γνωριμία των παιδιών μέσω ειδικών παιχνιδιών με την Ελληνική γλώσσα και τον Ελληνικό πολιτισμό.\n"3ο ΑΦΡΙΚΑΝΙΚΟ ΠΑΝΟΡΑΜΑ" Φεστιβάλ Αφρο-Καραιβικής Μουσικής 14-15 Ιουλίου2007\nΗ ΝΙΚΗΤΡΙΑ ΤΟΥ ΔΙΑΓΩΝΙΣΜΟΥ ΕΙΝΑΙ Η\nΤο φοβισμένο βλέμμα του εικονιζόμενου μικρού από την Αφρική αποτυπώθηκε στην Πλατεία Κάνιγγος, σε μια διαδήλωση για τα δικαιώματα των μεταναστών. Δεν ξέρω αν τον φόβο του προκάλεσε ο φακός, το πολύβουο πλήθος που διαδήλωνε με πάθος ή η παρά τη μικρή του ηλικία συναίσθηση της σκληρής πραγματικότητας που βιώνει.\nΟΙ ΚΑΛΥΤΕΡΕΣ ΦΩΤΟΓΡΑΦΙΕΣ ΤΟΥ ΔΙΑΓΩΝΙΣΜΟΥ\n.Εύα Τερζή........ ..Γιώργος Πουταχίδης Μίλτος Παύλου\nΗλίας Αζάμπι.... ...Σοφία Δούμα Βαγγέλης Γεωργάς\n.Δάφνη Τόλη.. Δήμητρα Οικονόμου Θεοδώρα Τσιτσιπά\nΑντωνόπουλος Γιάννης. Βασιλικός Λουκάς Κατερίνα Κανακάρη. . Ντίνα Γκαντή ABOY GASIM .ABDEL SALAM\n14-15 ΙΟΥΛΙΟΥ 2007\n2ο ΦΕΣΤΙΒΑΛ ΑΦΡΟΚΑΡΑΙΒΙΚΗΣ ΜΟΥΣΙΚΗΣ\nΠΑΡΑΤΑΣΗ ΤΟΥ ΔΙΑΓΩΝΙΣΜΟΥ ΦΩΤΟΓΡΑΦΙΑΣ\nΕΩΣ ΤΗ ΚΥΡΙΑΚΗ 8-7-2007\nΟ Διαγωνισμός Φωτογραφίας με τίτλο «African Routes: Αφρικανικές Διαδρομές στην Αθήνα» παρατείνεται έως τη Κυριακή 8-7-2007.\nΧαρακτηριστικά: Η φωτογραφία θα πρέπει να είναι σε ψηφιακή μορφή (jpeg ) 5 mega pixels σε μέγεθος 20Χ28 και να αποσταλεί κατά προτίμηση ηλεκτρονικά μαζί με ένα συνοδευτικό επεξηγηματικό κείμενο (έως 100 λέξεις), ονοματεπώνυμο και στοιχεία επικοινωνίας από τις 25 Ιουνίου 2007 έως τις 8 Ιουλίου 2007 στο email infoint@cosmosofculture.org.\nΕναλλακτικά μπορείτε να φέρετε ή να στείλετε τυπωμένη την φωτογραφία σας, με τα ίδια τεχνικά χαρακτηριστικά και προϋποθέσεις, στον Κοσμο-Πολιτισμό και στην διεύθυνση Ανδ. Μεταξά 20, Τ.Κ. 10681 Αθήνα, από τις 25 Ιουνίου 2007 έως τις 8 Ιουλίου 2007 (η παραλαβή μέσα στην παραπάνω προθεσμία). Το κόστος τυπώματος βαρύνει τον συμμετέχοντα.\n24-25 Ιουνίου 2006:\n2ΗΜΕΡΟ ΣΥΝΑΥΛΙΩΝ ΑΦΙΕΡΩΜΕΝΟ ΣΤΗΝ Afro-Caribbean music.\nΤο Φεστιβάλ θα πραγματοποιηθεί στο δημοτικό Πάρκο της Σχολής Χωροφυλακής στην Λ. Μεσογείων (στάση του Μετρό: Κατεχάκη).\n‘Ωρα έναρξης των συναυλιών: 8 μ.μ\nΕίσιτήριο Εισόδου: 5 Ευρώ.\nΘα υπάρχει μπαρ, αφρικανική κουζίνα, μπαζάρ αφρικανικών ειδών.\nΜε την συμμετοχή των Αφρικανικών κοινοτήτων.\n21 Ιουνίου -1 Ιουλίου 2006:\n«ΑΦΡΙΚΑΝΟΙ ΜΕΤΑΝΑΣΤΕΣ ΣΤΗΝ ΑΘΗΝΑ\n– ΜΙΑ ΦΩΤΟΓΡΑΦΙΚΗ ΠΡΟΣΕΓΓΙΣΗ»\nέκθεση φωτογραφίας για τις Αφρικανικές κοινότητες της Αθήνας και τον τρόπο ζωής τους στην πόλη, από νεαρούς φωτογράφους, που παρακολούθησαν σχετικό σεμινάριο, που οργάνωσε ο «Κοσμο-Πολιτισμός»\n1ο Αφρικανικό Πανόραμα : ''Αφιέρωμα στην Αφρική" 2005\nΟ «Κοσμο-Πολιτισμός» πολιτιστικός οργανισμός διοργανώνει μία εκδήλωση\nμε τίτλο: "Αφιέρωμα στην Αφρική". Το Σάββατο 25-06-2005 θα γίνουν τα εγκαίνια της εκδήλωσης με έκθεση, μουσική, γεύσεις και bazaar. Ώρα προσέλευσης, 20.30. Η έκθεση και το bazaar θα είναι ανοιχτά καθημερινά και το Σαββατοκύριακο απο τις 17.00 εώς τις 22.00\nΔιάρκεια: 25-06-2005 εώς 30-06-2005.


Στεγνωτήρες χεριών ή χάρτινες χειροπετσέτες; Τι είναι προτιμότερο. | RealShop.gr\nΣτους χώρους υγειονομικής περίθαλψης, η κύρια προσπάθεια που γίνεται είναι για την επίτευξη του σωστού επιπέδου υγιεινής. Αυτό συμβαίνει κυρίως επειδή ο κίνδυνος συγκέντρωσης βακτηρίων σε τέτοια περιβάλλοντα είναι αρκετά υψηλός.\nΣτεγνωτήρες Χεριών vs χάρτινες χειροπετσέτες: τι είναι προτιμότερο;\nΟι χάρτινες χειροπετσέτες μπορούν να εξαλείψουν υψηλότερες ποσότητες βακτηρίων: Διάφορες μελέτες, όπως αυτές που πραγματοποιήθηκαν από το Πανεπιστήμιο Westminster, έδειξαν ότι το στέγνωμα των χεριών με στεγνωτήρα θα αυξήσει τον αριθμό των μικροβίων στα χέρια, ενώ οι χάρτινες χειροπετσέτες δεν επηρεάζουν τον αριθμό των βακτηρίων που υπάρχουν . Πιστεύεται ότι η αύξηση των βακτηρίων οφείλεται στη θερμότητα του αέρα που χρησιμοποιείται στους στεγνωτήρες χεριών.\nΟι χάρτινες χειροπετσέτες μπορούν να απομακρύνουν επιπλέον βακτήρια: Μια άλλη μελέτη διαπίστωσε ότι σε περιπτώσεις όπου χρησιμοποιήθηκε μόνο νερό για πλύσιμο χεριών και όχι αντιβακτηριακό σαπούνι και νερό, όπως συνέστησε ο ΠΟΥ, ήταν σαφές ότι οι πετσέτες απομάκρυναν τα βακτήρια από τα χέρια και μια μεγάλη ποσότητα αυτών. Στην πραγματικότητα, οι πετσέτες αφαίρεσαν περίπου το 70% των μικροβίων που βρέθηκαν, ενώ οι στεγνωτήρες χεριών αφαίρεσαν μόνο το 23% από αυτά.\nΟι χάρτινες χειροπετσέτες προσφέρουν γρηγορότερο στέγνωμα: Οι στεγνωτήρες χεριών χρειάζονται περισσότερο χρόνο για να στεγνώσουν τα χέρια, ακόμη και οι μοντέρνοι, ηλεκτρικοί στεγνωτήρες μεγάλου όγκου. Από την άλλη πλευρά, οι χάρτινες χειροπετσέτες δρουν σε περίπου τρία έως πέντε δευτερόλεπτα. Ο χρόνος είναι πολύτιμος και λίγα άτομα στην υγειονομική περίθαλψη διαθέτουν τον επιπλέον χρόνο που απαιτείται για το στέγνωμα των χεριών.\nΟι στεγνωτήρες χεριών έχουν μικρότερο περιβαλλοντικό αντίκτυπο: Αυτό είναι ένα από τα μεγαλύτερα οφέλη τους. Ωστόσο, αυτό συμβαίνει μόνο εάν οι υπεύθυνοι προμηθειών επιλέξουν να επενδύσουν σε ένα υπερσύγχρονο, φιλικό προς το περιβάλλον στεγνωτήρα χεριών που θα κοστίσει ένα μεγάλο χρηματικό ποσό για την εγκατάσταση λαμβάνοντας υπόψη την συνεχιζόμενη ισχύ λειτουργίας.\nΟι περισσότεροι προτιμούν χάρτινες χειροπετσέτες: Μελέτες έχουν δείξει ότι οι περισσότεροι προτιμούν χειροπετσέτες από στεγνωτήρες χεριών. Σύμφωνα με την κλινική Mayo, το 62% των ανθρώπων προτιμούν χειροπετσέτες, ενώ οι υπόλοιποι προτιμούν ρολά πετσετών ή στεγνωτήρες. Γιατί .ομως; Αρχικά, επειδή οι χάρτινες χειροπετσέτες είναι γρήγορες και αποτελεσματικές στη χρήση. Δεύτερον, επειδή οι στεγνωτήρες χεριών κάνουν θόρυβο και χρειάζονται περισσότερο χρόνο, κάτι που οδηγεί μερικούς ανθρώπους στο να παρακάμπτουν το στέγνωμα των χεριών, και αυτή είναι μια πολύ ανθυγιεινή συνήθεια.\nΒλέπουμε ως εδώ ότι οι χάρτινες πετσέτες αποδεικνύονται αποτελεσματικότερες και πιο κατάλληλες, αλλά ποιες είναι οι καλύτερες για αγορά;\nΚατά την επιλογή των πετσετών που θα αγοράσετε, εκτός από την τιμή, υπάρχουν κάποια άλλα χαρακτηριστικά που πρέπει να ληφθούν υπόψη:\n• Το φύλλο: Αυτό είχε να κάνει με τον αριθμό των φύλλων που έχει το χαρτί.\n• Η απορροφητικότητα: Η πετσέτα πρέπει να είναι απορροφητική έτσι ώστε να προσφέρει αποτελεσματικότητα σε λίγο χρόνο\n• Τρόπος που διπλώνεται: Το πώς αναδιπλώνεται μια πετσέτα καθορίζει και την τιμή της\nΣυμπερασματικά, τόσο οι στεργνωτήρες χεριών όσο και οι χάρτινες χειροπετσέτες είναι κατάλληλα για το στέγνωμα των χεριών, ωστόσο οι δεύτερες φαίνεται να είναι ανώτερες λόγω του υψηλού επιπέδου απόδοσής τους σε πολύ σύντομο χρονικό διάστημα. Επίσης, τα ερευνητικά δεδομένα αποδεικνύουν ότι οι χάρτινες χειροπετσέτες σκοτώνουν περισσότερα βακτήρια κατά το στέγνωμα και αυτό τις καθιστά πιο κατάλληλες για έναν χώρο υγειονομικής περίθαλψης.


Τι δεν πρέπει να ξεχνάει ο κάθε χορτοφάγος. | Blog\nΗ Vegan διατροφή τον τελευταίο καιρό αποκτά όλο και περισσότερο έδαφος. Τα υπέρ και τα κατά θα τα συζητήσουμε εν καιρώ εκτενέστερα. Η ερώτηση κλειδί όμως είναι πως αναπληρώνουμε τις πρωτεΐνες από την μη κατανάλωση κρέατος.\nΥπάρχουν απαραίτητα αμινοξέα για τον άνθρωπο που δεν είναι σε θέση ο ανθρώπινος οργανισμός να τα συνθέσει από μόνος του και σε μία πλήρη διατροφή τα προσλαμβάνουμε ως επίτοπλήστον από τη κατανάλωση κρέατος. Τα όσπρια και τα δημητριακά από την άλλη είναι δύο κατηγορίες τροφίμων που περιέχουν αντίστοιχα τα επιμέρους συστατικά των αμινοξέων αυτών.\nΠιο συγκεκριμένα οι πρωτεΐνες των οσπρίων έχουν τέτοια σύσταση σε αμινοξέα, ώστε συμπληρώνουν αυτές των δημητριακών. Με υψηλή περιεκτικότητα τα όσπρια σε λυσίνη, αλλά χαμηλή σε μεθειονίνη και θειώδη αμινοξέα, παρέχουν αρμονική ισορροπία με τα δημητριακά, τα οποία είναι αντίστοιχα φτωχά σε λυσίνη, αλλά όχι σε μεθειονίνη και θειώδη αμινοξέα. Έτσι αν τα καταναλώσουμε μαζί (πχ φακές με ρύζι ή φασόλια με κοφτό μακαρόνι κτλ) είναι σα να παίρνεις ολόκληρο το αμινοξύ λόγω της συμπλοκοποίησής τους.\nΗ ισορροπημένη αναλογία είναι 2/3 δημητριακά και 1/3όσπρια. Πολύ καλή λύση για τους μη κρεατοφάγους!


Πέθανε η κόρη του Άλφρεντ Χίτσκοκ | Κοσμοδρόμιο Πέθανε η κόρη του Άλφρεντ Χίτσκοκ – Κοσμοδρόμιο\nΠέθανε η κόρη του Άλφρεντ Χίτσκοκ\nΗ ηθοποιός μοναχοκόρη του μετρ του σασπένς απεβίωσε σε ηλικία 93 ετών. Είχε παίξει σε αρκετές ταινίες του Βρετανού σκηνοθέτη.\nΣε ηλικία 93 ετών έφυγε από τη ζωή η Πατρίσια “Πατ” Χίτσκοκ, η μοναχοκόρη του Βρετανού σκηνοθέτη και μετρ του σασπένς, Άλφρεντ Χίτσκοκ.\nΗ Πατρίσια “Πατ” Χίτσκοκ ήταν ηθοποιός και είχε εμφανιστεί σε αρκετές ταινίες του πατέρα της. Τρεις από αυτές ήταν οι πασίγνωστες ταινίες “Ψυχώ”, “Ο Άγνωστος του Εξπρές” και “Ο Δολοφόνος Έρχεται Κάθε Βράδυ”.\nΗ ηθοποιός πέθανε στο σπίτι της στην Καλιφόρνια, όπως δήλωσε η μικρότερη σε ηλικία κόρη της, Κέιτι Φιάλα, στο περιοδικό “Hollywood Reporter”. Εκτός από την καριέρα της στον κινηματογράφο η Πατρίσια “Πατ” Χίτσκοκ ασχολήθηκε πολύ με το θέατρο και συμμετείχε σε πολλές θεατρικές παραγωγές του Μπρόντγουεϊ.\nΣε συνέντευξη που είχε παραχωρήσει το 1984 στην αμερικανική εφημερίδα “Ουάσινγκτον Ποστ” η μοναχοκόρη του Χίτσκοκ είχε δηλώσει για την εμπειρία της να δουλεύει δίπλα στον σκηνοθέτη πατέρα της: “Με καλούσε κάθε φορά που χρειαζόταν μια υπηρέτρια με βρετανική προφορά. Η ανατροφή ήταν αρκετά βρετανική, οπότε ήξερα τι περίμεναν από εμένα και σχεδόν πάντα έκανα αυτό που οι άλλοι περίμεναν από εμένα. Δεν μιλάς αν δεν σου απευθύνουν τον λόγο. Δεν με ενοχλούσε ιδιαίτερα, ούτε είχε κάποιες επιπτώσεις σε μένα”. Η ίδια συμπλήρωσε με νόημα: “Εάν ο πατέρας πίστευε στον νεποτισμό, θα είχα δουλέψει πολύ περισσότερο στον κινηματογράφο”.


Είστε έτοιμοι να ζήσετε στο φως σας?\nΠιστεύω απόλυτα, πως όταν γίνουμε απόλυτα συνειδητοί, όταν κοιτάξουμε κατάματα τις αδυναμίες μας και ανακαλύψουμε τα ταλέντα μας, μπορούμε να είμαστε ευτυχισμένοι.\nΟταν αποφασίσουμε να αλλάξουμε το τρόπο που σκεφτόμαστε και εστιάσουμε σε αυτά που θέλουμε και όχι σε αυτά που πρέπει, μπορούμε να έχουμε μια υπέροχη ζωή.\nΜια ζωή ισορροπημμένη και αληθινή. Τόσο αληθινή όσο την ορίζει ο καθένας μας, μέσα απο τη δική του σοφία και εσωτερική γνώση.\n16 - 17 Φεβρουαρίου\nΑπό τις 11:00 - 17:00\nXώρος μάθησης και θεραπείας Balm\nΕκπαιδεύτρια Μαρία Αναστασιάδου - Spiritual Life Coach\nΑυτό το Σαββατοκύριακο σας δίνω τα βήματα για να περπατήσετε στο δικό σας σκοπό ζωής. Να κάνετε τα δικά σας, όνειρα πραγματικότητα και να ζήσετε με αφθονία, αποδοχή, χαρά και επιτυχία.\nΣτις 2 μέρες του σεμιναρίου θα συνδιάσουμε τη πνευματικότητα με την αυτογνωσία. Το νου με τη καρδιά. Θα μάθουμε πως να μπαίνουμε μέσα στη σοφή καρδιά Hydrayia και να παίρνουμε όλες τις απαντήσεις.\nΘα καταλάβουμε πως δεν είμαστε το παρελθόν μας και θα μάθουμε να ζούμε στο ΤΩΡΑ.\nΜέσα από καθοδηγούμενους διαλογισμούς, ασκήσεις αυτογνωσίας και παιχνίδι σκηνοθεσίας, θα αναγνωρίσουμε και θα απελευθερώσουμε μπλοκαρίσματα για να κάνουμε θέση στο καινούργιο.\n- Ποιος είμαι\n- Σκέψου τι σκέφτεσαι\n- 5 λεπτά ευτυχίας\n- Το σενάριο\n- Τα σημάδια\n- Το πνευματικό σου ζώο\n- Το σχέδιο της ψυχής\nΣτο τέλος αυτού του σεμιναρίου θα έχετε εργαλεία για το σπίτι, θα τα εφαρμόζετε καθημερινά ώστε να έχετε καθαρό νού, να συνδέεστε με τη καρδιά και την αλήθεια σας, να παίρνετε τα σημάδια σας ως επιβεβαίωση και να ζήτε στη συγχρονικότητα σας.\nΑυτό το διήμερο σεμινάριο είναι για ονειρευτές.\nΕίναι για όλους όσους είναι έτοιμοι να βιώσουν μαγικές υλοποιήσεις στη ζωή τους!\nΔηλώστε συμμετοχή στο 6971790336 - 6932600615\nΚόστος σεμιναρίου 110 ευρώ\n#σεμιναριο #ευτυχια #μαθηματαευτυχιας #διαλογισμος #αυτογνωσια #πνευματικοτητα #μαριααναστασιαδου #lifecoach #thetahealing


Σπέτσια – Νίκησε τη Νάπολι χωρίς να κάνει ούτε ένα σουτ στον στόχο - News Quake\nΑρχική Σπορ Σπέτσια – Νίκησε τη Νάπολι χωρίς να κάνει ούτε ένα σουτ στον...\nΣπέτσια – Νίκησε τη Νάπολι χωρίς να κάνει ούτε ένα σουτ στον στόχο\nΗ ομάδα του Δημήτρη Νικολάου κατάφερε να αποδράσει με σπουδαίο διπλό από την έδρα της Νάπολι, ψαλιδίζοντας και άλλο τις ελπίδες των γηπεδούχους για τίτλο, καθώς η ομάδα του Σπαλέτι έμεινε πλεόν στο -7 από την κορυφή.\nΗ ομάδα του Τιάγκο Μότα εξασφάλισε τους τρεις βαθμούς, αφού ο Χουάν Ζεσούς έστειλε άθελά του την μπάλα στα δίχτυα της δικής του ομάδας στο 37ο λεπτό της αναμέτρησης.\nΩστόσο το παράδοξο είναι πως οι φιλοξενούμενοι κατάφεραν να φύγουν με το «χρύσο» τρίποντο από τον Ιταλικό Νότο, χωρίς να έχουν επιχηρήσει ούτε ένα σουτ στην αντίπαλη εστία, για πρώτη φορά μετά την σεζόν 2004-2005.\nΠαρόλαυτά αυτό δεν απασχολεί και ιδιαίτερα τους νεοφώτιστους οι οποίοι πήραν μια πολύ σημαντική νίκη στην προσπάθεια που κάνουν για παραμονή στην μεγάλη κατηγορία.\nΕπόμενο άρθροΝέα μέτρα – Αυτά θα ισχύουν από την Παρασκευή, έξι διευκρινίσεις


Ανωνυμοι Μελαγχολικοι 2006-2008: 29 Μαρτίου 2008 - 8 μ.μ. Η ώρα της Γης έφτασε!\nΣτις 29 Μαρτίου 2008 στις 8... διαδώστε το μήνυμα παντού!\nΑναρτήθηκε από Marialena στις 5:28 μ.μ.\nΕτικέτες Γεγονοτα και προσκλησεις, Οικολογία\nΑχ βρε Μαριαλένα\nΠάλι στον συγχρονιισμό είμαστε πάνω που ήμουνα έτοιμος να γράψω ακριβώς για το ίδιο θέμα.\nΧαλάλι σου και πολλά φιλιά\nΠαρασκευή, Μαρτίου 28, 2008 11:24:00 μ.μ.\nΔεν πειράζει Σάκη μου, για καλό ήταν ο συγχρονισμός μας... σημασία έχει να ενημερωθεί ο κόσμος για κάτι τόσο σημαντικό όπως η εξοικονόμιση ενέργειας και η προστασία του περιβάλλοντος!\nΤετάρτη, Απριλίου 02, 2008 5:30:00 μ.μ.


Σοκ! Νεκρός γνωστός τραγουδιστής – Συνετρίβη το ελικόπτερο που τον πήγαινε σε συναυλία του - istioforos news Σοκ! Νεκρός γνωστός τραγουδιστής – Συνετρίβη το ελικόπτερο που τον πήγαινε σε συναυλία του - istioforos news\nΑρχική > ΔΙΕΘΝΗ > Σοκ! Νεκρός γνωστός τραγουδιστής – Συνετρίβη το ελικόπτερο που τον πήγαινε σε συναυλία του\nΔΙΕΘΝΗ - Δημοσιεύτηκε, 12 Σεπτεμβρίου 2017 - 6:59 μ.μ.\nΣοκ προκαλεί εδώ και λίγες ώρες το δυστύχημα που προκάλεσε το θανάσιμο τραυματισμό γνωστού τραγουδιστή Ο Τρόι Τζέντρι κιθαρίστας και τραγουδιστής της του μουσικού ντουέτου της κάντρι Μοντγκόμερι Τζέντρι, σκοτώθηκε όταν το ελικόπτερο που επέβαινε συνετρίβη.\nΟ 50χρονος τραγουδιστής μετέβαινε με ελικόπτερο στο Νιου Τζέρσι για προγραμματισμένη συναυλία του όταν το ελικόπτερό του έπεσε σε μια δασώδη περιοχή, κοντά στο αεροδρόμιο Flying W. Τόσο ο τραγουδιστής όσο και ο πιλότος βρήκαν τραγικό θάνατο.\nΑναρτήθηκε από istioforosnews στις 6:59 μ.μ.\nItem Reviewed: Σοκ! Νεκρός γνωστός τραγουδιστής – Συνετρίβη το ελικόπτερο που τον πήγαινε σε συναυλία του Rating: 5 Reviewed By: istioforosnews


Δωμάτια | Grand Bay Beach Resort\nΣτο Giannoulis – Grand Bay Beach Resort υπάρχουν συνολικά 78 δωμάτια και σουίτες, όλα πολυτελώς επιπλωμένα, ευρύχωρα και άνετα. Ο σχεδιασμός, η ατμόσφαιρα, τα δροσερά και χαλαρωτικά χρώματα, τα ζεστά υφάσματα, έπιπλα από ξύλο, μοντέρνα και καλόγουστη διακόσμηση, όλα συμβάλλουν στην απόλαυση της διαμονής σας.\nSTANDARD ΜΟΝΟΚΛΙΝΟ ΔΩΜΑΤΙΟ ΜΕ ΘΕΑ ΣΤΟΝ ΚΗΠΟ\nΕυρύχωρο δίκλινο δωμάτιο για χρήση μονοκλίνου, με προσεγμένη διακόσμηση και επιπλωμένα μπαλκόνια ή βεράντες, με θέα τον ανθισμένο κήπο του ξενοδοχείου.\nΕυρύχωρο δίκλινο δωμάτιο, με προσεγμένη διακόσμηση και επιπλωμένα μπαλκόνια ή βεράντες, με θέα τον ανθισμένο κήπο του ξενοδοχείου.\nΕυρύχωρα δίκλινα δωμάτια με προσεγμένη διακόσμηση και άνεση με άνοιγμα που οδηγεί σε επιπλωμένα μπαλκόνια ή βεράντες με υπέροχη και ανεμπόδιστη θέα στη θάλασσα.\nΔΙΚΛΙΝΟ ΔΩΜΑΤΙΟ ΜΕ ΘΕΑ ΘΑΛΑΣΣΑ ΚΑΙ ΜΟΙΡΑΖΟΜΕΝΗ ΠΙΣΙΝΑ\nΕυρύχωρα δίκλινα δωμάτια με ιδιαίτερη διακόσμηση που ανοίγονται σε σκεπαστές βεράντες με ιδιωτικές ξαπλώστρες και ομπρέλες, ενώ ακριβώς μπροστά τους βρίσκεται μια ιδιωτική πισίνα που μοιράζονται 4, ή 5 δωμάτια ενώ προσφέρουν ανεμπόδιστη θέα στην θάλασσα.\nJUNIOR SUITE ΜΠΡΟΣΤΑ ΣΤΗ ΘΑΛΑΣΣΑ\nΜονόχωρες Junior Suites προσφέρουν ενιαίο υπνοδωμάτιο και σαλόνι, με ιδιαίτερη διακόσμηση και ευρύχωρα μπαλκόνια με εξαιρετική θέα προς τις πισίνες του ξενοδοχείου, και άμεση εκπληκτική θέα στο απέραντο γαλάζιο του Αιγαίου.\nJUNIOR SUITE ΜΠΡΟΣΤΑ ΣΤΗ ΘΑΛΑΣΣΑ ΜΕ ΑΠΕΥΘΕΙΑΣ ΠΡΟΣΒΑΣΗ ΣΤΗΝ ΠΙΣΙΝΑ\nΌμορφες άνετες Junior Suites που βρίσκονται στο ισόγειο μπροστά στη θάλασσα, κυριολεκτικά ένα βήμα μακριά από την κεντρική πισίνα του ξενοδοχείου.\nΕυρύχωρες ισόγειες Junior Suites διαθέτουν χώρους καθιστικού και υπνοδωματίου και είναι διακοσμημένες με ζεστά χρώματα τονίζοντας το υπέροχο και γεμάτο ζωντάνια κρητικό καλοκαίρι.\nΟι σουίτες διαθέτουν ένα μεγάλο υπνοδωμάτιο με ένα king size κρεβάτι και ένα ευρύχωρο σαλόνι σχεδιασμένο σε γήινους τόνους σε συνδυασμό σύγχρονη φρέσκο και χαλαρωτικό καλοκαιρινό στυλ.\nΣΟΥΙΤΑ ΜΕ ΑΠΕΥΘΕΙΑΣ ΠΡΟΣΒΑΣΗ ΣΕ ΠΙΣΙΝΑ\nΟι σουίτες με απευθείας πρόσβαση σε πισίνα προσφέρουν ένα μεγάλο υπνοδωμάτιο με king size κρεβάτι και ένα ευρύχωρο σαλόνι.